open-index/open-wikipedia-markdown huggingface dataset:
ദ മൂൺ ഈസ് എ ഹാർഷ് മിസ്ട്രസ്സ്

അമേരിക്കൻ എഴുത്തുകാരനായ റോബർട്ട് എ. ഹൈൻലൈൻ 1966-ൽ രചിച്ച സയൻസ് ഫിക്ഷൻ നോവലാണ് ***ദ മൂൺ ഈസ് എ ഹാർഷ് മിസ്ട്രസ്സ്***. ചന്ദ്രനിലെ കോളനിവാസികൾ ഭൂമിയിലെ വാസികൾക്കെതിരേ കലാപമുയർത്തുന്നതാണ് നോവലിന്റെ ഇതിവൃത്തം. ഭൂമിയിലെയും ചന്ദ്രനിലെയും ഭാവിയിലെ സമൂഹത്തെപ്പറ്റി വളരെ വിശദമായി സങ്കൽപ്പിച്ചവതരിപ്പിച്ചിരിക്കുന്ന കഥ പരക്കെ സ്വീകരിക്കപ്പെട്ടിട്ടുണ്ട്. ഇത് ഹൈൻലൈന്റെ പ്രധാന കൃതികളിലൊന്നായും എഴുതപ്പെട്ട സയൻസ് ഫിക്ഷൻ കൃതികളിൽ പ്രധാനപ്പെട്ട ഒന്നായും കണക്കാക്കുന്നു.

*[[Worlds of If|വേൾഡ്സ് ഓഫ് ഈഫ്]]* മാസികയിൽ 1965 ഡിസംബർ മുതൽ 1966 ഏപ്രിൽ വരെ തുടർച്ചയായി ഈ കൃതി പ്രസിദ്ധീകരിച്ചിരുന്നു. 1967-ൽ മികച്ച സയൻസ് ഫിക്ഷൻ കൃതിക്കുള്ള ഹ്യൂഗോ പുരസ്കാരം ഈ കൃതിക്ക് ലഭിക്കുകയുണ്ടായി. 1966-ൽ ഈ കൃതി നെബുല പുരസ്കാരത്തിന് നാമനിർദ്ദേശം ചെയ്യപ്പെട്ടിരുന്നു.

## പുരസ്കാരങ്ങളും നാമനിർദ്ദേശങ്ങളും
* മികച്ച നോവലിനുള്ള ഹ്യൂഗോ അവാർഡ് (1967). 1966-ലാണ് നാമനിർദ്ദേശം ചെയ്യപ്പെട്ടത്.
* മികച്ച നോവലിനുള്ള നെബുല പുരസ്കാരത്തിനുള്ള നാമനിർദ്ദേശം (1966)
* ലോക്കസ് പോൾ പുരസ്കാരം എക്കാലത്തേയും മിക‌ച്ച 10 നോവലുകൾക്ക്, #8 (1975), #4 (1987), #2 (1998)
* പ്രോമിത്യൂസ് പുരസ്കാരം (1983)

## സ്വാധീനം
ടി.എ.എൻ.എസ്.ടി.എ.എ.എഫ്.എൽ. ("ദെയർ ഐന്റ് നോ സച്ച് തിങ്ങ് ആസ് എ ഫ്രീ ലഞ്ച്") എന്ന ചുരുക്കെഴുത്ത് ആദ്യമായി പ്രത്യക്ഷപ്പെട്ടത് ഈ കൃതിയിലാണ്. കൃത്രിമമായി സൃഷ്ടിച്ച ഭാഷയായ ലോഗ് ലാനിന് പ്രചാരം നൽകുന്നതിൽ ഈ കൃതി വലിയ സ്വാധീനം ചെലുത്തി. ഗ്രന്ഥത്തിൽ കൃത്യമായി മനുഷ്യരും കമ്പ്യൂട്ടറുകളും തമ്മിൽ സംവദിക്കാനായി ഈ ഭാഷയാണ് ഉപയോഗിക്കുന്നത്. ഉദ്ധരണികൾക്കായുള്ള ഓക്സ്ഫോർഡ് ഇംഗ്ലീഷ് ഡിക്ഷണറി "ദെയർ ഈസ് നോ ഫ്രീ ലഞ്ച്" എന്ന പ്രയോഗം ആദ്യമായി അച്ചടിച്ചുവന്നത് ഈ കൃതിയിലാണെന്ന് സൂചിപ്പിക്കുന്നു.

## ചലച്ചിത്ര രൂപാന്തരണം
2004-ൽ തിരക്കഥാകൃത്തായ ടിം മിനിയർ ഈ നോവലിനെ അടിസ്ഥാനമാക്കി ഒരു തിരക്കഥ തയ്യാറാക്കുന്നതായി റിപ്പോർട്ട് ചെയ്യപ്പെട്ടിരുന്നു. 2006-ൽ പൂർത്തിയാക്കിയ തിരക്കഥ പല സംവിധായകർക്കും നൽകപ്പെടുകയുണ്ടായി.

## ഇതും കാണുക
* ചന്ദ്രനിലെ കോളനിസ്ഥാപനം
*ചന്ദ്രനെ സംബന്ധിച്ചുള്ള ഫിക്ഷൻ

## അവലംബം

## പുറത്തേയ്ക്കുള്ള കണ്ണികൾ

* 
* A short article on the novel by Adam Roberts
* The Moon is a Harsh Mistress at Worlds Without End
* Dmitry N. Feofanov, "Luna Law: The Liberation Vision in Heinlein's The Moon Is a Harsh Mistress"
*Book review  by Jo Walton, 2010

വർഗ്ഗം:റോബർട്ട് എ. ഹൈൻലൈൻ നോവലുകൾ
വി. സുരേന്ദ്രൻ പിള്ള

ഇടതുപക്ഷ ജനാധിപത്യ മുന്നണിയിലെ ഘടക കക്ഷികളൊന്നായ കേരള കോൺഗ്രസ് - ലയന വിരുദ്ധ വിഭാഗത്തിന്റെ നേതാവാണ് **വി. സുരേന്ദ്രൻ പിള്ള**. കേരള വെള്ളാള മഹാസഭയുടെ പ്രസിഡണ്ടായി പതിനഞ്ചു വർഷത്തോളം സേവനം അനുഷ്ഠിച്ചിട്ടുണ്ട്.

## ജീവിതരേഖ
കൊല്ലം ജില്ലയിലെ അഞ്ചലിൽ കെ. വേലായുധൻ പിള്ളയുടേയും കെ. കല്യാണിയമ്മയുടേയും മകനായി ജനിച്ചു.

## തിരഞ്ഞെടുപ്പുകൾ

* 2006 ൽ തിരുവനന്തപുരം വെസ്റ്റ് മണ്ഡലത്തിൽ നിന്ന് ഇടതുപക്ഷ മുന്നണിയുടെ ഭാഗമായി കേരള കോൺഗ്രസ് ജോസഫ് വിഭാഗത്തിന്റെ ടിക്കറ്റിൽ മൽസരിച്ച് ജയിച്ചു. 2010 ൽ ജോസഫ് വിഭാഗം യു.ഡി.എഫിന്റെ ഭാഗമായ കേരള കോൺഗ്രസ് (എം‌) വിഭാഗത്തിൽ ലയിച്ചപ്പോൾ ഇടതുമുന്നണിയിൽ പി.സി. തോമസിന്റെ കൂടെ മുന്നണിയിൽ നില നിന്നു. 2010 ആഗസ്റ്റ് 3 ന് തുറമുഖ-യുവജനക്ഷേമവകുപ്പ് മന്ത്രിയായി അധികാരമേറ്റു.  

* 2011 ൽ കേരള നിയമസഭയിലേക്ക് നടന്ന് തിരഞ്ഞെടുപ്പിൽ കോൺഗ്രസിന്റെ വി. ശിവകുമാറിനോട് പരാജയപ്പെട്ടു.

* 2016 ലെ കേരള നിയമസഭ തിരഞ്ഞെടുപ്പിൽ കേരള കോൺഗ്രസ് വർക്കിംഗ് ചെയർമാൻ സ്ഥാനം രാജി വെച്ച് നേമത്ത് നിന്നും യു.ഡി.എഫിന്റെ ഭാഗമായ ജെ. ഡി.യു. സ്ഥാനാർഥിയായി മത്സരിച്ച വി.സുരേന്ദ്രൻ പിള്ള അവിടെ മൂന്നാം സ്ഥാനത്തേക്ക് പിന്തളളപ്പെട്ടു.

## അവലംബം

{{DEFAULTSORT:സുരേന്ദ്രൻ പിള്ള, വി.}
വർഗ്ഗം:പന്ത്രണ്ടാം കേരള നിയമസഭയിലെ മന്ത്രിമാർ
വർഗ്ഗം:കേരള കോൺഗ്രസ് പ്രവർത്തകർ
ദ നമ്പർ ഓഫ് ദ ബീസ്റ്റ്

റോബർട്ട് എ. ഹൈൻലൈൻ രചിച്ച് 1980-ൽ പ്രസിദ്ധപ്പെടുത്തിയ ഒരു ശാസ്ത്ര ഫിക്ഷൻ നോവലാണ്  ***ദ നമ്പർ ഓഫ് ദ ബീസ്റ്റ്***. ആദ്യ പേപ്പർബാക്ക് എഡിഷനിൽ റിച്ചാർഡ് എം. പവേഴ്സ് രചിച്ച ചിത്രങ്ങൾ ചട്ടയിലും ഉള്ളിലും ഉപയോഗിച്ചിരുന്നു. ഈ നോവലിലെ ഭാഗങ്ങൾ *[[Omni (magazine)|ഓംനി]]* എന്ന മാഗസിന്റെ 1979 ഒക്റ്റോബർ നവംബർ ലക്കങ്ങളിൽ പ്രസിദ്ധീകരിച്ചിരുന്നു. 

## തലക്കെട്ട്
നോവലിൽ ബൈബിളിലെ സത്വത്തിന്റെ അക്കമായ 666 (6^6)^6 ആയാണ് (10,314,424,798,490,535,546,171,949,056) പരാമർശിക്കുന്നത്. ഇത് കണ്ടിന്യൂവ ഡിവൈസ് എന്ന യന്ത്രത്തിലൂടെ എത്തിച്ചേരാവുന്ന സമാന്തര പ്രപഞ്ചങ്ങളുടെ എണ്ണമാണ്. ഇത് ഏതെങ്കിലും ഒരു സ്ഥലത്തുനിന്ന് എത്തിപ്പെടാവുന്ന പ്രപഞ്ചങ്ങളുടെ എണ്ണമാകാമെന്നും അനന്തമായ പ്രപഞ്ചങ്ങളിൽ എത്തിപ്പെടാനായേക്കും എന്നും നോവലിലെ കഥാപാത്രമായ ജേക്കബ് ഊഹിക്കുന്നുണ്ട്. 

## സാഹിത്യരംഗത്തെ പ്രധാന്യവും ഗ്രന്ഥത്തിനു ലഭിച്ച സ്വീകരണവും
ജാക്ക് കിർവാൻ *[[National Review|നാഷണൽ റിവ്യൂവിൽ]]* പ്രസ്താവിച്ചത് ഇപ്രകാരമാണ്. ഈ നോവൽ "ഈ പ്രപഞ്ചത്തിലൂടെയും മറ്റു പ്രപഞ്ചങ്ങളിലൂടെയും രണ്ട് പുരുഷന്മാരും രണ്ടു സ്ത്രീകളും നടത്തുന്ന യാത്രയെപ്പറ്റിയുള്ളതാണ്. പക്ഷേ *ദ നമ്പർ ഓഫ് ദ ബീസ്റ്റ്* എന്ന കൃതിയെ അങ്ങനെ വിവരിക്കുന്നത് *[[Moby Dick|മോബി ഡിക്ക്]]* ഒറ്റക്കാലനായ ഒരാൾ ഒരു മീനിനെപ്പിടിക്കാൻ ശ്രമിക്കുന്നതിനെപ്പറ്റിയുള്ള പുസ്തകമാണ് എന്ന് വിവരിക്കുന്നതുപോലെയാണ്".

സ്യൂ കെ. ഹർവിക്സ് *[[School Library Journal|സ്കൂൾ ലൈബ്രറി ജേണലിൽ]]* ഈ കൃതി "ഒരു എഴുത്തുകാരൻ എന്ന നിലയ്ക്ക് ഹൈൻലൈന്റെ പാപങ്ങളുടെ ഒരു പട്ടികയാണ്" എന്നാണ് വിശേഷിപ്പിച്ചത്. "ഇത് കുന്നിൻ മുകളിൽ നിന്നു വീഴുന്ന ചവറാണ്" എന്നും ഹർവിക്സ് ആരോപിച്ചു.

## അവലംബം

## പുറത്തേയ്ക്കുള്ള കണ്ണികൾ
* 

വർഗ്ഗം:റോബർട്ട് എ. ഹൈൻലൈൻ നോവലുകൾ
ഫാർമർ ഇൻ ദ സ്കൈ

റോബർട്ട് എ. ഹൈൻലൈൻ 1950-ൽ രചിച്ച ഒരു സയൻസ് ഫിക്ഷൻ നോവലാണ് ***ഫാർമർ ഇൻ ദ സ്കൈ***.  ടെറാഫോം ചെയ്യപ്പെട്ടുകൊണ്ടിരിക്കുന്ന വ്യാഴത്തിന്റെ ഉപഗ്രഹമായ ഗാനിമേഡിലേയ്ക്ക് തന്റെ പിതാവിനും രണ്ടാനമ്മയ്ക്കും അർത്ഥസഹോദരിക്കുമൊപ്പം കുടിയേറുന്ന ഒരു കൗമാരക്കാരന്റെ കഥയാണിത്. ഈ നോവലിന്റെ സംക്ഷിപ്തരൂപം *[[Boys' Life|ബോയ്സ് ലൈഫ്]]* എ‌ന്ന മാഗസിന്റെ 1950-ലെ ഓഗസ്റ്റ് മുതൽ നവംബർ വരെയുള്ള ലക്കങ്ങളിൽ "സാറ്റലൈറ്റ് സ്കൗട്ട്" എന്ന പേരിൽ പ്രസിദ്ധീകരിച്ചിരുന്നു. ഈ നോവലിന് 2001-ൽ റിട്രോ ഹ്യൂഗോ പുരസ്കാരം ലഭിക്കുകയുണ്ടായി

റൈസ്ലിംഗിന്റെ "ദ ഗ്രീൻ ഹിൽസ് ഓഫ് എർത്ത്" എന്ന ഗാനത്തെയും അതിന്റെ രചയിതാവിനെയും പറ്റിയുള്ള പരാമർശങ്ങൾ ഈ കൃതി ഹൈൻലൈന്റെ "ഫ്യൂച്ചർ ഹിസ്റ്ററി" എന്ന വിഭാഗത്തിന്റെ ഭാഗമാണെന്ന് കരുതാൻ ഇടയാക്കിയിട്ടുണ്ട്.

## സ്വീകരണം
*ഫാർമർ ഇൻ ദ സ്കൈ* "കൗമാരക്കാർക്കുവേണ്ടിയുള്ളതാനെന്ന മട്ടിലാണ് രൂപകൽപ്പന ചെയ്യപ്പെട്ടിട്ടുള്ളതെങ്കിലും ഈ മാസം പുറത്തിറങ്ങിയ പ്രായപൂർത്തിയായവർക്കുവേണ്ടിയുള്ള സയൻസ് ഫിക്ഷൻ നോവലുകളിലെയും ഏറ്റവും മികച്ച ഒന്നാണിത്.... അസാധാരണമാം വിധം യഥാതഥമായതാണിത്. ഇത് കുട്ടിത്തരമല്ല" എന്ന് ഗ്രോഫ് കോൺക്ലിൻ അഭിപ്രായപ്പെട്ടിട്ടുണ്ട്. ബൗച്ചർ, മക്‌കൊമാസ് എന്നിവർ "[1950]-ലെ ഒരേയൊരു പക്വതയുള്ള സയൻസ് ഫിക്ഷൻ നോവലാണിത്" എന്നഭിപ്രായപ്പെടുകയുണ്ടായി. "മറ്റ് ഗോളങ്ങളിലേയ്ക്കുള്ള കുടിയേറ്റത്തെ സംബന്ധിച്ചുള്ള സാങ്കേതികവിദ്യയും മാനുഷികപ്രശ്നങ്ങളും ആഴത്തിൽ വിശകലനം ചെയ്യുന്ന ഒരു പഠനമാണിത്" എന്നും ഇവർ പ്രസ്താവിച്ചു ഡാമൺ നൈറ്റ് ഇത് ഹൈൻലൈന്റെ കയ്യൊപ്പുള്ള ഒരു കൃതിയാണെന്നും വളരെ മികച്ചതും വായനായോഗ്യവുമാണെന്നും അഭിപ്രായപ്പെട്ടു.

ജാക്ക് വില്യംസണിന്റെ അഭിപ്രായത്തിൽ ഒരു കൗമാരക്കാരന് അനുയോജ്യമല്ലാത്തവിധം സത്യത്തെ തുറന്നു കാണിക്കുന്ന കൃതിയായിരുന്നു *ഫാർമർ ഇൻ ദ സ്കൈ*.

## പ്രധാന പ്രമേയങ്ങൾ
ബോധപൂർവ്വം പത്തൊൻപതാം നൂറ്റാണ്ടിൽ അമേരിക്കയിൽ നടന്ന കുടിയേറ്റങ്ങളെ ഓർമിപ്പിക്കുന്ന പരാമർശങ്ങൾ നടത്തുന്നുണ്ട്. അമേരിക്കൻ ആദിമവാസികളെ കുടിയിറക്കേണ്ടിവരുന്നതിന്റെ മാനസികപ്രശ്നങ്ങൾ ഈ ഗ്രന്ഥത്തിൽ കടന്നുവരുന്നില്ല എന്നുമാത്രം. 

## ശാസ്ത്രീയമായ വിശദാംശങ്ങൾ

വ്യാഴത്തിന്റെ ഉള്ളിലെ മൂന്ന് ഉപഗ്രഹങ്ങൾ ഈ കൃതിയിൽ പരാമർശിച്ചിരിക്കുന്നതുപോലെ ഒരിക്കലും ഭ്രമണത്തിനിടെ ഒരേ നിരയിൽ വരുകയില്ല. ഇവയിൽ രണ്ടെണ്ണം ഒരേ നിരയിൽ വരുമ്പോൾ മൂന്നാമത്തെ ഉപഗ്രഹം ഈ നിരയിലായിരിക്കില്ല എന്നു മാത്രമല്ല, മിക്കപ്പോഴും വ്യാഴത്തിന്റെ മറുവശത്തായിരിക്കും.

ഗാനിമേഡിന്റെ ഉപരിതലം ചന്ദ്രനിലേതുപോലെ അഗ്നിപർവ്വതശിലയാണെന്ന് ഹൈൻലൈൻ ഊഹിച്ചുവെങ്കിലും പിന്നീടുള്ള കണ്ടുപിടിത്തങ്ങൾ ഇത് 90% ഹിമമാണെന്ന് കണ്ടെത്തുകയുണ്ടായി.

## പരാമർശങ്ങൾ
*[[Space Cadet|സ്പേസ് കേഡറ്റ്]]* എന്ന കൃതിയിൽ പരാമർശിക്കുന്ന "സ്പേസ് പെട്രോൾ" എന്ന ഗ്രഹാന്തര സമാധാന സേന ഈ നോവലിലും പരാമർശിക്കപ്പെടുന്നുണ്ട്.

ബോയ് സ്കൗട്ട്സിന്റെ മാഗസിനായ *ബോയ്സ് ലൈഫിൽ* പ്രസിദ്ധീകരിക്കാനാണ് ഈ കൃതി ആദ്യം തയ്യാറാക്കിയത്. ഇതുകാരണം ബിൽ ലെർമറിനെപ്പറ്റി എല്ലാ അദ്ധ്യായത്തിലും ഒരു പരാമർശമെങ്കിലുമുണ്ട്. 

## കുറിപ്പുകൾ

## പുറത്തേയ്ക്കുള്ള കണ്ണികൾ
*

വർഗ്ഗം:റോബർട്ട് എ. ഹൈൻലൈൻ നോവലുകൾ
രത്നമയീദേവി

സംസ്കൃതം, ഹിന്ദി ഭാഷകളിലെ പണ്ഡിതയും മലയാളം, ഹിന്ദി ഭാഷകളിലെ നിരവധി കൃതികളുടെ വിവർത്തകയുമാണ് **രത്നമയീദേവി** (1909 - ). സ്വാതന്ത്യ സമര സേനാനിയായിരുന്നു. ഗാന്ധിജിയുടെ വാർധ ആശ്രമത്തിലെ സ്കൂളിൽ അധ്യാപികയായിരുന്നു.
## ജീവിതരേഖ
തിരുവനന്തപുരം ജില്ലയിലെ പാച്ചല്ലൂരിൽ ജനിച്ചു. അച്ഛൻ ഗോപാലപിള്ളയും അമ്മ പാർവതിയമ്മയും അധ്യാപകരായിരുന്നു.  മലയാള സാഹിത്യകാരനായിരുന്ന മുൻഷി പരമുപിള്ളയായിരുന്നു ആദ്യ ഭർത്താവ്. മദ്രാസ് പ്രസിഡൻസി കോളേജിൽ നിന്ന് സംസ്കൃതം ഓണേഴ്സ് പരീക്ഷ പാസായി.  പിന്നീട് സഹപ്രവർത്തകനായിരുന്ന സീതാ ചരൺ ദീക്ഷിതിനെ വിവാഹം കഴിച്ചു. ശാരദാ മണി ദേവി, ജ്യോതീന്ദ്ര നാഥ ദീക്ഷിത്. നരേന്ദ്ര നാഥ ദീക്ഷിത്. എന്നിവർ മക്കളാണ്.  ജെ.എൻ. ദീക്ഷിത് എന്ന ജ്യോതീന്ദ്ര നാഥ ദീക്ഷിത് ഇന്ത്യൻ നയതന്ത്ര വിദഗ്ദ്ധൻ ആയിരുന്നു.  ഗയാനയിലെ ഇന്ത്യയുടെ സാംസ്കാരിക അംബാസിഡറായിരുന്നു.

## കൃതികൾ
*ജീവിതസന്ധ്യയിൽ നിന്ന് (ആത്മകഥ)
*ഫ്രം ദ ഡസ്ക് ഓഫ് ലൈഫ് (ഇംഗ്ലീഷിൽ)
*കേരള സിംഹം (സർദാർ കെ.എം. പണിക്കരുടെ കൃതിയുടെ ഹിന്ദി വിവർത്തനം - സീതാ ചരൺ ദീക്ഷിതുമൊന്നിച്ച്)
* കൈരളി സാഹിത്യ ദർശന : മലയാള സാഹിത്യ് കാ പരിചയ് (ഹിന്ദി)
*വള്ളത്തോൾ കീ കവിതായേൻ (ഹിന്ദി)
*വിമൻ ഇൻ സാൻസ്ക്രിറ്റ് ഡ്രാമാസ് (ഇംഗ്ലീഷ്)

## അവലംബം

## പുറം കണ്ണികൾ
*അഭിമുഖം 

വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
വർഗ്ഗം:ഹിന്ദി വിവർത്തകർ
എസ്തർ ലെഡർബെർഗ്

ഒരു അമേരിക്കൻ മൈക്രോബയോളജിസ്റ്റാണ് **എസ്തർ മറിയം സിമ്മർ ലെഡർബെർഗ്**. ഇമ്യൂണോളജിയിലും ബാക്റ്റീരിയയുടെ ജനിതകശാസ്ത്രത്തിലും അവർ വലിയ സംഭാവനകൾ നൽകി. മനുഷ്യന്റെ കുടലിൽ വസിക്കുന്ന എസ്ചെറിഷ്യ കോളി അഥവാ ഇ.കോളി ബാക്റ്റീരിയകളിൽ കാണുന്ന ലാംബ്ഡ (λ) വൈറസുകളെ കണ്ടെത്തി. ബാക്റ്റീരിയകൾ തമ്മിൽ ജനിതക വസ്തുക്കൾ കൈമാറുന്ന ട്രാൻസ്ഡക്ഷൻ, ബാക്റ്റീരിയകളിലെ ഫെർട്ടിലിറ്റി ഫാക്റ്റർ എന്നിവ അവരുടെ എടുത്തു പറയേണ്ട കണ്ടുപിടിത്തങ്ങളാണ്.

## അവലംബം

വർഗ്ഗം:സ്ത്രീ ശാസ്ത്രജ്ഞർ
വർഗ്ഗം:ജീവശാസ്ത്രജ്ഞർ
വർഗ്ഗം:ജൂത ശാസ്ത്രജ്ഞർ
വർഗ്ഗം:ജൂത അമേരിക്കൻ ശാസ്ത്രജ്ഞർ
വർഗ്ഗം:1922-ൽ ജനിച്ചവർ
മുൻഷി പരമുപിള്ള

ആദ്യകാല മലയാള ചലച്ചിത്രങ്ങളുടെ കഥാ - തിരക്കഥാകൃത്തും നാടകകൃത്തും പത്ര പ്രവർത്തകനുമായിരുന്നു **മുൻഷി പരമുപിള്ള** എന്നറിയപ്പട്ടിരുന്ന **ആർ.കെ. പരമേശ്വരൻ പിള്ള** (1894 - 16 ജൂൺ 1962).
## ജീവിതരേഖ
അടൂർ പെരിങ്ങനാട് അമ്മകണ്ട കരയിൽ കോപ്പാരേത്തു വീട്ടിൽ കൊച്ചുകുഞ്ഞു പിള്ളയുടെയും ഉമ്മിണിയമ്മയുടെയും മകനായി ജനിച്ചു. ഇ വി കൃഷ്ണപിള്ള അദ്ദേഹത്തിന്റെ അയൽവാസിയും ആത്മ മിത്രവുമായിരുന്നു. ഏഴാം ക്ലാസ് ജയിച്ചു മുൻഷിയായി. കെ.സി. കേശവ പിള്ളയുടെ 'സദാരാമ' നാടകത്തിൽ അഭിനയിച്ചു. ഇടക്കാലത്ത് അധ്യാപക വൃത്തി ഉപേക്ഷിച്ചെങ്കിലും, വീണ്ടും ജോലിക്ക് കയറി. സുപ്രഭ, ആറടിമണ്ണ്, തിരിച്ചടി, കള്ളൻ ഞാനാ എന്നിങ്ങനെ അദ്ദേഹത്തിന്റെ ഒട്ടനവധി  നാടകങ്ങൾ പ്രശസ്ത നാടകക്കമ്പനികൾ നിരവധി വേദികളിൽ അവതരിപ്പിക്കുകയും, നാടക കൃത്ത് , ഹാസ്യകാരൻ എന്നീ നിലകളിൽ അദ്ദേഹം പ്രശസ്തനാവുകയും ചെയ്തു.    പ്രസന്ന എന്ന ആദ്യകാല മലയാള സിനിമയുടെ കഥാകൃത്ത് മുൻഷിയായിരുന്നു. ചിത്രം പക്ഷിരാജ സ്റ്റുഡിയോസ് മലയാളത്തിലും തമിഴിലും നിർമ്മിച്ചപ്പോൾ മുൻഷി ആയിരുന്നു മലയാളം തിരക്കഥ എഴുതിയത്. വനമാല, സന്ദേഹി, കാഞ്ചന, കാലം മാറുന്നു, തസ്കര വീരൻ എന്നീ സിനിമകൾക്കും കഥ, തിരക്കഥ, സംഭാഷണം, എന്നിവ എഴുതി. മുൻഷിയുടെ ജനപ്രിയ നാടകം 'സുപ്രഭ'യുടെ ചലച്ചിത്രാവിഷ്കാരമായിരുന്നു 'മണമകൾ' എന്ന തമിഴിലെ  സൂപ്പർ ഹിറ്റ്‌ സിനിമ. ഇതിന്റെ കഥ എഴുതിയത് മുൻഷി പരമു പിള്ളയും സംഭാഷണം മു. കരുണാനിധിയുമായിരുന്നു.  

സി.വി. കുഞ്ഞുരാമന്റെ നവജീവനിൽ ആണ് മുൻഷി എഴുതിത്തുടങ്ങിയത്. പ്രസന്നകേരളം, നവസരസൻ , ജ്വാല എന്നീ മാസികകളുടെ പത്രാധിപരായിരുന്നു മുൻഷി. സരസൻ മാസികയിലൂടെ മുൻഷി നടത്തിയ സാമൂഹ്യ വിമർശനം അന്നത്തെ ഭരണാധികാരികളെ അലോസരപ്പെടുത്തി. ഉത്തരവാദ ഭരണ കാലത്ത് സർ സി.പിയെ വിമർശിച്ചു കൊണ്ട് അദ്ദേഹം എഴുതിയതിനു മാസിക പലതവണ നിരോധിക്കപ്പെട്ടു. ഓരോ തവണയും അദ്ദേഹം പുതിയ പേരുകളിൽ മാസിക ഇറക്കി.  

അദ്ദേഹം മൂന്നു വിവാഹങ്ങൾ കഴിച്ചു. ആദ്യ ഭാര്യയെ ഉപേക്ഷിച്ചു. രണ്ടാമത്തെ ഭാര്യ രത്നമയീദേവി. മൂന്നു മക്കൾ ആയിരുന്നു അവർക്ക്. ശാരദാ മണി ദേവി, ജ്യോതീന്ദ്ര നാഥ ദീക്ഷിത്. നരേന്ദ്ര നാഥ ദീക്ഷിത്. എന്നിവർ. പിന്നീട് രത്നമയീദേവിയുമായി മുൻഷി അകന്നു.അവസാന കാലത്ത് അദ്ദേഹം മുറപ്പെണ്ണായ ലക്ഷ്മിക്കുട്ടി അമ്മയോടൊപ്പമായിരുന്നു താമസം.

## കൃതികൾ

## നാടകങ്ങൾ
*സുപ്രഭ (2 ഭാഗങ്ങൾ)
*കള്ളന്മാരുടെ രഹസ്യങ്ങൾ
*മധുവിധു
*എന്റെ സ്വരാജ്
*പ്രകാശം
*പരസ്പര സഹായം
*പ്രതിഭ
*മധുവിധു 
*രഹസ്യങ്ങൾ   
*അധ്യാപകൻ
*സുപ്രഭ
*ആറടിമണ്ണ്
*തിരിച്ചടി
*കള്ളൻ ഞാനാ 
## കഥ, തിരക്കഥ രചിച്ച ചലച്ചിത്രങ്ങൾ
*പ്രസന്ന - (കഥ)
*വനമാല - (സംഭാഷണം)
*സന്ദേഹി
*കാഞ്ചന
*കാലം മാറുന്നു
*തസ്കര വീരൻ
*മണമകൾ (തമിഴ്)

## സ്മരണ
ഇദ്ദേഹത്തിന്റെ സ്മരണക്കായി അടൂരിൽ മുൻഷി പരമു പിള്ള സ്മൃതി കേന്ദ്രം പ്രവർത്തിക്കുന്നു.
## അവലംബം

## അധിക വായനയ്ക്ക്
*“മുൻഷി പരമു പിള്ള വ്യക്തിയും ജീവിതവും“ - സലിം കുമാർ, ലെൻസ് ബുക്സ്, അടൂർ
## പുറം കണ്ണികൾ

വർഗ്ഗം:1894-ൽ ജനിച്ചവർ
വർഗ്ഗം:പത്തനംതിട്ട ജില്ലയിൽ ജനിച്ചവർ
വർഗ്ഗം:നാടകകൃത്തുക്കൾ
വർഗ്ഗം:തിരക്കഥാകൃത്തുകൾ
വർഗ്ഗം:പത്രപ്രവർത്തകർ
വർഗ്ഗം:1962-ൽ മരിച്ചവർ
വർഗ്ഗം:ജൂൺ 16-ന് മരിച്ചവർ
കുരിയച്ചിറ

കേരളത്തിലെ തൃശ്ശൂർ ജില്ലയിലെ തൃശ്ശൂർ കോർപ്പറേഷനിലെ ഒരു ഡിവിഷനാണ് **കുരിയച്ചിറ**. തൃശ്ശൂർ പട്ടണത്തിൽ നിന്ന് 2 കിലോമീറ്റർ ദൂരത്തിൽ തൃശ്ശൂർ-ഒല്ലൂർ വഴിയിൽ (സ്റ്റേറ്റ് ഹൈവയിൽ) തൃശ്ശൂരിന്റെ തെക്ക് ഭാഗത്തായി കുരിയച്ചിറ സ്ഥിതി ചെയ്യുന്നു. നിലവിൽ ടൂ വീലർ വാഹനങ്ങളുടെ വില്പന ശാലകളുടെ ഒരു ഹബ് ആണ് കുരിയച്ചിറ. പ്രധാനമായും ഒരു റെസിഡെൻഷ്യൽ പ്രദേശമാണ്.   

## പ്രധാന വ്യക്തികൾ

* സാറാ ജോസഫ്    FR ജോസഫ് വടക്കൻ - എഴുത്തുകാരി

## അധികാരപരിധികൾ
* പാർലമെന്റ് മണ്ഡലം - തൃശ്ശൂർ ലോക്സഭാമണ്ഡലം
* നിയമസഭ മണ്ഡലം - തൃശ്ശൂർ നിയമസഭാമണ്ഡലം
* വിദ്യഭ്യാസ ഉപജില്ല - തൃശൂർ
* വിദ്യഭ്യാസ ജില്ല - തൃശൂർ
* വില്ലേജ് - ചിയ്യാരം
* പോലിസ് സ്റ്റേഷൻ - നെടുപുഴ, ഒല്ലൂർ 

## പ്രധാന സ്ഥാപനങ്ങൾ
* സെന്റ് ജോസഫ്സ് മോഡൽ ഹയ്യർ സെക്കണ്ടറി സ്കൂൾ
* സെന്റ് പോൾസ് കോൺവെന്റ് ഇംഗ്ലീഷ് ഹയ്യർ സെക്കണ്ടറി സ്കൂൾ
* പോപ്പ് ജോൺ പ്രൈമറി സ്കൂൾ
* മാർ തിമോത്തിയൂസ് ഹയ്യർ സെക്കണ്ടറി സ്കൂൾ
* സെന്റ് ജോസഫ്സ് ടീച്ചർ ട്രെയിനിംഗ് ഇൻസ്റ്റിറ്റൂറ്റ് 
* സെന്റ് പോൾസ് പബ്ലിക് സ്കൂൾ

## എത്തിച്ചേരാനുള്ള വഴി
തൃശ്ശൂർ-ഒല്ലൂർ വഴിയിൽ (സ്റ്റേറ്റ് ഹൈവയിൽ) തൃശൂർ സ്വരാജ് റൌണ്ടിൽ നിന്ന് ഉദ്രദേശം രണ്ടു കിലോമീറ്റർ ദൂരത്തിൽ.

റെയിൽ വഴി - അടുത്തുള്ള റെയിൽ‌വേ സ്റ്റേഷൻ തൃശ്ശൂർ ദൂരം 2 കിലോമീറ്റർ.

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 50 കിലോമീറ്റർ.

## സമീപ ഗ്രാമങ്ങൾ

കുരിയച്ചിറയുടെ സമീപ പ്രദേശങ്ങൾ.
* തൃശ്ശൂർ
* ഒല്ലൂർ
*നെഹ്രുനഗർ ഹൌസിംഗ് കോളനി
* കുർക്കഞ്ചേരി
*അഞ്ചേരി
*വളർക്കാവ്
*നെല്ലിക്കുന്ന്
*കുട്ടനെല്ലൂർ 
*ചിയ്യാരം
*കൂർക്കഞ്ചേരി
*മുണ്ടുപാലം
*മിഷൻ ക്വാർട്ടെര്സ്  

## ചിത്രശാല



വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ

## അവലംബം
എൻ. സുന്ദരൻ നാടാർ

കേരളത്തിൽ നിന്നുള്ള കോൺഗ്രസിന്റെ നേതാവായിരുന്നു **എൻ. സുന്ദരൻ നാടാർ**

## ജീവിതരേഖ
തിരുവനന്തപുരം ജില്ലയിൽ ചെങ്കൽ ഗ്രാമത്തിൽ ജെ. നല്ലതമ്പി നാടാരിന്റേയും ലക്ഷ്മിയുടേയും മകനായി 1931 സെപ്റ്റംബർ 10 ന് ജനിച്ചു. 2007 ജനുവരി 21 ന് അന്തരിച്ചു. 

സ്കൂൾ വിദ്യഭ്യാസ കാലത്ത് തന്നെ രാഷ്ട്രീയപ്രവർത്തനം തുടങ്ങിയ അദ്ദേഹം 1954-ൽ സർക്കാർ ജോലിയിൽ ഗ്രാമ സേവകായി സേവനം അനുഷ്ഠിച്ചു. 1960-ൽ ജോലി രാജി വെച്ചതിനുശേഷം കമ്യൂണിസ്റ്റ് പാർട്ടിയിൽ അംഗമായി 1964 വരെ പ്രവർത്തിച്ചു. അതിനുശേഷം കോൺഗ്രസിൽ ചേർന്ന് പ്രവർത്തനം തുടങ്ങിയ അദ്ദേഹം ബ്ലോക്ക് പ്രസിഡന്റ്, ജില്ലാ കോൺഗ്രസ് കമ്മിറ്റി അംഗം, കെ.പി.സി.സി അംഗം എന്ന നിലയിൽ പ്രവർത്തിച്ചിട്ടുണ്ട്. 
## അധികാരങ്ങൾ
* 1980 - പാറശ്ശാല നിയമസഭാ മണ്ഡലത്തിൽ നിന്ന് വിജയിച്ചു.
* 1982 - പാറശ്ശാല നിയമസഭാ മണ്ഡലത്തിൽ നിന്ന് വിജയിച്ചു. ഈ കാലയളവിൽ കരുണാകരൻ മന്ത്രിസഭയിൽ 1983 സെപ്റ്റംബർ ഒന്ന് മുതൽ 1987 മാർച്ച് 25 വരെ  ട്രാൻസ്പോർട്ട്, റൂറൽ വികസനം, കൃഷി വകുപ്പുകളുടെ മന്ത്രിയായി സേവനം അനുഷ്ഠിച്ചിട്ടുണ്ട്. 
*1993-1996 - ചെയർമാൻ, KELPAM
* 1996 - പാറശ്ശാല നിയമസഭാ മണ്ഡലത്തിൽ നിന്ന് വിജയിച്ചു.
* 2001 - പാറശ്ശാല നിയമസഭാ മണ്ഡലത്തിൽ നിന്ന് വിജയിച്ചു. 2001 ജൂലായ് നാലിന് ഡെപ്യൂട്ടി സ്പീക്കറായി അധികാരം ഏറ്റെടുത്ത അദ്ദേഹം 2004 സെപ്റ്റംബർ 5 മുതൽ 2004 സെപ്റ്റംബർ 15 വരെ വക്കം പുരുഷോത്തമൻ രാജിവെച്ച സമയത്ത് സ്പീക്കറുടെ ചുമതലയേറ്റെടുത്തിരുന്നു.

## തിരഞ്ഞെടുപ്പുകൾ

## കുടുംബം
കെ. ബേബി സരോജമാണ് ഭാര്യ. കുട്ടികൾ മൂന്ന്, രണ്ട് ആണും ഒരു പെണ്ണൂം
## അവലംബം


## ചിത്രങ്ങൾ




## പുറത്തേക്കുള്ള കണ്ണികൾ

വർഗ്ഗം:1931-ൽ ജനിച്ചവർ
വർഗ്ഗം:സെപ്റ്റംബർ 10-ന് ജനിച്ചവർ
വർഗ്ഗം:2007-ൽ മരിച്ചവർ
വർഗ്ഗം:ജനുവരി 21-ന് മരിച്ചവർ

വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കേരള നിയമസഭയിലെ ഡെപ്യൂട്ടിസ്പീക്കർമാർ
ഗ്രൗച്ചോ മാർക്സ്

ഒരു അമേരിക്കൻ കൊമേഡിയനും ടെലിവിഷൻ താരവുമായിരുന്നു **ഗ്രൗച്ചോ മാർക്സ്**. ടെലിവിഷൻ യുഗത്തിലെ ഏറ്റവും  വലിയ ഹാസ്യകാരനായി കരുതപ്പെടുന്നു.

വർഗ്ഗം:ഹാസ്യനടന്മാർ
വർഗ്ഗം:1890-ൽ ജനിച്ചവർ
വർഗ്ഗം:1977-ൽ മരിച്ചവർ
കോൺറാഡ്‌ ലോറൻസ്

ഒരു ഓസ്ട്രിയൻ ജന്തുശാസ്ത്രജ്ഞനും എത്തോളജിസ്റ്റും, പക്ഷിശാസ്ത്രജ്ഞനുമായിരുന്നു **കോൺറാഡ്‌ സക്കറിയാസ് ലോറൻസ്** (ജീവിതകാലം: 7 നവംബർ 1903 - 27 ഫെബ്രുവരി 1989). കാൾ വോ ഫ്രിഷ് നും നിക്കോളാസ് ടിൻബർജെൻ നോടും ഒപ്പം 1973ൽ ശരീരശാസ്ത്രം അല്ലെങ്കിൽ വൈദ്യശാസ്ത്രത്തനുള്ള  നോബൽ സമ്മാനം പങ്കുവച്ചു. മൃഗങ്ങളുടെ പെരുമാറ്റത്തെക്കുറിച്ചുള്ള പഠനമായ ആധുനിക എത്തോളജിയുടെ  സ്ഥാപകരിൽ ഒരാളായി അദ്ദേഹം പലപ്പോഴും കണക്കാക്കപ്പെടുന്നു. തന്റെ അദ്ധ്യാപകനായ ഓസ്കാർ ഹെയ്ൻറോത്ത് ഉൾപ്പെടെയുള്ള മുൻ തലമുറയിൽ നിന്നാണ് അദ്ദേഹം ഒരു സമീപനം വികസിപ്പിച്ചെടുത്തത്.

## ജീവിതരേഖ
ധനികനും പ്രശസ്തനുമായ ശസ്ത്രക്രിയാ വിദഗ്ധൻ അഡോൾഫ് ലോറൻസിന്റെയും അദ്ദേഹത്തിന്റെ സഹായിയും ഒരു ഡോക്ടറായ എമ്മയുടെയും (മുമ്പ്, ലെച്ചർ) മകനായിരുന്നു ലോറൻസ്. ആൾട്ടൻബർഗിലെ ഒരു വലിയ എസ്റ്റേറ്റിൽ താമസിച്ചിരുന്ന ആ കുടുംബത്തിന് വിയന്നയിൽ ഒരു നഗര അപ്പാർട്ട്മെന്റും ഉണ്ടായിരുന്നു. വിയന്നയിലെ ബെനഡിക്റ്റൈൻ സന്യാസിമാരുടെ പബ്ലിക് ഷോട്ടെൻജിംനേഷ്യത്തിൽനിന്നാണ് അദ്ദേഹം വിദ്യാഭ്യാസം നേടിയത്.

## അവലംബം

വർഗ്ഗം:ജൈവശാസ്ത്രജ്ഞർ
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:കലിംഗ പ്രൈസ് ജേതാക്കൾ
വർഗ്ഗം:1903-ൽ ജനിച്ചവർ
കാൾ വോ ഫ്രിഷ്

ഒരു ആസ്ട്രിയൻ ഈതോളജിസ്റ്റ് ആയിരുന്നു **കാൾ വോ ഫ്രിഷ്**. 1973ൽ ജീവശാസ്ത്രത്തിനുള്ള നോബൽ സമ്മാനം ലഭിച്ചു.

വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:കലിംഗ പ്രൈസ് ജേതാക്കൾ
വർഗ്ഗം:1886-ൽ ജനിച്ചവർ
ബെറ്റി ഫ്രീഡൻ

ഒരു അമേരിക്കൻ സാമൂഹ്യപ്രവർത്തകയും എഴുത്തുകാരിയും ഫെമിനിസ്റ്റുമായിരുന്നു  **ബെറ്റി ഫ്രീഡൻ**. 1963ൽ അവർ എഴുതിയ ഫെമിനൈൻ മിസ്റ്റിക്ക് ആണ് രണ്ടാം തരംഗ ഫെമിനിസത്തിന് വഴിമരുന്നായത് എന്ന് വിലയിരുത്തപ്പെടുന്നു.

വർഗ്ഗം:1921-ൽ ജനിച്ചവർ
വർഗ്ഗം:2006-ൽ മരിച്ചവർ
വർഗ്ഗം:ഫെമിനിസ്റ്റ് എഴുത്തുകാർ
വർഗ്ഗം:ഫെമിനിസ്റ്റ് ചിന്തകർ
വില്യം ഗോഡ്വിൻ

ഇംഗ്ലീഷ് എഴുത്തുകാരനും തത്വചിന്തകനും നോവലിസ്റ്റുമായിരുന്നു **വില്യം ഗോഡ്വിൻ**. ആധുനിക അരാജകവാദത്തിന്റെ ഉപജ്ഞാതാവായി കരുതപ്പെടുന്നു.

വർഗ്ഗം:1756-ൽ ജനിച്ചവർ
വർഗ്ഗം:1836-ൽ മരിച്ചവർ

വർഗ്ഗം:മാർച്ച് 3-ന് ജനിച്ചവർ
വർഗ്ഗം:ഏപ്രിൽ 7-ന് മരിച്ചവർ
വർഗ്ഗം:ഇംഗ്ലീഷ് തത്ത്വചിന്തകർ
വർഗ്ഗം:ഇംഗ്ലീഷ് നോവലെഴുത്തുകാർ
വർഗ്ഗം:ഇംഗ്ലീഷ് പത്രപ്രവർത്തകർ
വൈരപ്പതക്ക വിചാരണ

ഫ്രഞ്ച് വിപ്ലവത്തിലേക്ക് നയിച്ച ഒരു സംഭവമാണ് **വൈരപ്പതക്ക വിചാരണ** (**Affair of the Diamond Necklace**). ലൂയി പതിനാറാമന്റെയും രാജ്ഞി മേരി അന്റോണിറ്റ യുടെയും പേർ അപകീർത്തിപ്പെടുത്താൻ ഈ സംഭവം കാരണമായി.

## അവലംബം

വർഗ്ഗം:ഫ്രഞ്ച് വിപ്ലവം
മേരി ഷെല്ലി

ഒരു ഇംഗ്ലീഷ് നോവലിസ്റ്റും, ചെറുകഥാകൃത്തും, നാടകരചയിതാവും ആയിരുന്നു **മേരി ഷെല്ലി** (ജീവിതകാലം : 1797 – 1851). അവരുടെ ഏറ്റവും പ്രശസ്തമായ നോവൽ ആണ് *ഫ്രാങ്കെൻസ്റ്റൈൻ അഥവാ മോഡേൺ പ്രോമിത്യൂസ്*. ഭർത്താവ് പ്രശസ്ത കാല്പനിക കവി പെഴ്സി ബിഷ് ഷെല്ലി ആയിരുന്നു. ആദ്യകാല ഫെമിനിസ്റ്റ് മേരി വോൾസ്റ്റൊൺക്രാഫ്റ്റ് ന്റെയും പ്രഗല്ഭ തത്ത്വ ചിന്തകൻ വില്യം ഗോഡ്വിന്റെയും പുത്രിയായാണ് ജനിച്ചത്.

വർഗ്ഗം:1797-ൽ ജനിച്ചവർ
വർഗ്ഗം:1851-ൽ മരിച്ചവർ
പി.എസ്‌. ജയമോൾ

കേരളത്തിലെ ഒരു  ചിത്രകാരിയാണ് **പി.എസ്‌. ജയമോൾ**
## ജീവിതരേഖ
എറണാകുളം പെരുമ്പാവൂരിനു സമീപം കീഴില്ലം സ്വദേശിയായ സ്വദേശിനിയായ ജയമോൾ  തൃപ്പൂണിത്തുറ ആർ.എൽ.വി. കോളേജ്‌ ഓഫ്‌ മ്യൂസിക്‌ & ഫൈൻ ആർട്‌സിൽ നിന്ന്  ഫൈൻ ആർട്സിൽ ബിരുദം നേടി. . 2011ലെ കേരള ലളിതകലാ അക്കാദമിയുടെ സംസ്ഥാന പ്രദർശനത്തിൽ ചിത്രം തെരഞ്ഞെടുക്കപ്പെട്ടിരുന്നു. 2009ൽ ദർബാർ ഹാൾ കലാകേന്ദ്രത്തിൽ വെച്ച്‌ നടത്തിയ ശ്രദ്ധേയ ഗ്രൂപ്പ്‌ കലാപ്രദർശനത്തിലും 2013ൽ ബാംഗ്ലൂരിലുള്ള ഡിവൈയു ആർട്ട്‌ ഗ്യാലറിയിലും ജയമോളുടെ ചിത്രങ്ങൾ പ്രദർശിപ്പിച്ചിട്ടുണ്ട്‌.

2024ലെ കേരള ലളിത കലാ അക്കാദമി പുരസ്കാരത്തിന് സ്റ്റിൽ ലൈഫ് സീരീസ് - 1 എന്ന ചിത്രം അർഹമായി.

## പുരസ്കാരങ്ങൾ
*കേരള ലളിത കലാ അക്കാദമി പുരസ്‌കാരം (2013)
*കേരള ലളിത കലാ അക്കാദമി പുരസ്‌കാരം (2024)

## അവലംബം

## പുറം കണ്ണികൾ
*വരകളുടെയും വർണങ്ങളുടെയും നേർത്താഴ്ചകൾ 

വർഗ്ഗം:കേരളീയരായ ചിത്രകാരികൾ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
പി. കേശവൻകുട്ടി

കേരളത്തിലെ മുതിർന്ന ശില്‌പികളിലൊരാളും ശില്പ കലാധ്യാപകനുമാണ് **പ്രൊഫ.പി. കേശവൻകുട്ടി** (ജനനം : 1942). നിരവധി ശില്‌പകലാ ക്യാമ്പുകളിൽ ക്യാമ്പ്‌ ഡയറക്‌ടറായി പ്രവർത്തിച്ചു. 
## ജീവിതരേഖ
മാവേലിക്കരയിൽ ജനിച്ചു. മദ്രാസ്‌ കോളേജ്‌ ഓഫ്‌ ആർട്‌സിൽ നിന്നും ശില്‌പകലയിൽ ഒന്നാം റാങ്കോടെ ഉന്നത ബിരുദം നേടിയ അദ്ദേഹം ആദ്യകാലത്ത്‌ തിരുവനന്തപുരം മെഡിക്കൽ കോളേജിൽ ആർട്ടിസ്റ്റായും പിന്നീട്‌ തിരുവനന്തപുരം കോളേജ്‌ ഓഫ്‌ ഫൈൻ ആർട്‌സിൽ ലക്‌ചറർ, അസ്സി. പ്രൊഫസർ, പ്രൊഫസർ എന്നീ നിലകളിൽ സേവനമനുഷ്‌ഠിച്ചിട്ടുണ്ട്‌. 1998-ൽ ശില്‌പകലാ വിഭാഗം വകുപ്പു മേധാവിയായി സർവ്വീസിൽ നിന്നും വിരമിച്ചു.
ദേശീയ തലത്തിലും സംസ്ഥാന തലത്തിലും നടത്തിയിട്ടുള്ള നിരവധി ചിത്രശില്‌പ പ്രദർശനങ്ങളിലും ക്യാമ്പുകളിലും പങ്കാളിയായിട്ടുണ്ട്‌.  

തിരുവനന്തപുരം ജില്ലയിൽ, പ്രസിദ്ധ സ്വാതന്ത്ര്യസമര സേനാനി ശ്രീ. പൊന്നറ ശ്രീധറിന്റെ വെങ്കലപ്രതിമ, കായംകുളം കെ.പി.ഏ.സി. നാടക പ്രസ്ഥാനത്തിന്റെ മുന്നിലുള്ള ശില്‌പം, അത്താണിയിൽ സ്ഥിതി ചെയ്യുന്ന `അത്താണി' സ്‌മാരക ശില്‌പം എന്നീ വലിപ്പമേറിയ സ്‌മാരക ശില്‌പങ്ങൾ അദ്ദേഹം നിർമ്മിച്ചവയാണ്‌. ഡൽഹിയിലുള്ള കേന്ദ്രലളിത്‌കലാ അക്കാദമി ഉൾപ്പെടെ ഇന്ത്യയിലെ വിവിധ ആർട്ട്‌ ഗ്യാലറികളിലെ കലാശേഖരങ്ങളിൽ അദ്ദേഹത്തിന്റെ കലാസൃഷ്‌ടികളുണ്ട്‌. മുൻ രാഷ്‌ട്രപതി ശ്രീ. കെ.ആർ. നാരായണനിൽ നിന്നും ഗോൾഡ്‌ മെഡൽ അവാർഡ്‌ ലഭിച്ചിട്ടുള്ള അദ്ദേഹത്തിന്‌ കേരള ലളിതകലാ അക്കാദമി അവാർഡും ലഭിച്ചിട്ടുണ്ട്‌. എറണാകുളം ജില്ലയിലെ അത്താണിയിലാണ്‌ ഇപ്പോൾ താമസിക്കുന്നത്‌.
## കൃതികൾ
## പുരസ്കാരങ്ങൾ
*കേരള ലളിതകലാ അക്കാദമി അവാർഡ്
*ശ്രേഷ്‌ഠ കലാകാരന്മാർക്കുള്ള കേരള ലളിതകലാ അക്കാദമി പുരസ്‌കാരം (2014)
## അവലംബം
മങ്കൊമ്പ് ശിവശങ്കരപ്പിള്ള

കഥകളിയുടെ തെക്കൻചിട്ടയിലെ ആചാര്യനായിരുന്നു **പ്രൊഫ. മങ്കൊമ്പ് ശിവശങ്കരപ്പിള്ള** (1922 - 20 മാർച്ച് 2014). കേന്ദ്ര സംഗീത നാടക അക്കാദമിയുടെ ടാഗോർരത്‌ന അവാർഡ് ലഭിച്ചിട്ടുണ്ട്. 
## ജീവിതരേഖ
മങ്കൊമ്പ് ഗ്രാമത്തിൽ പാർവതി അമ്മയുടേയും കെ.ജി കൃഷ്ണപ്പിള്ളയുടേയും മകനായി ജനിച്ചു. പതിമൂന്നാം വയസ്സുമുതൽ കഥകളി അഭ്യസനം തുടങ്ങി. ആദ്യഗുരു പേരമ്മയുടെ ഭർത്താവായ കുട്ടപ്പപ്പണിക്കരാശാൻ ആയിരുന്നു. പിന്നീട് തകഴി അയ്യപ്പൻപിള്ള ആശാന്റെ അടുത്ത് മൂന്നുവർഷക്കാലം ഉപരിപഠനം നടത്തി. തുടർന്ന് ഗുരുചെങ്ങന്നൂരിന്റെ ശിഷ്യനായി. നാട്യാചാര്യൻ പന്നിശ്ശേരി നാണുപ്പിള്ളയിൽ നിന്നും കഥകളിയുടെ ശാസ്ത്രം, സാഹിത്യം, രസാഭിനയം എന്നിവയിൽ പ്രത്യേകശിക്ഷണം ലഭിച്ചു.  മങ്കൊമ്പിന്റെ സീതാസ്വയംവരത്തിലെ പരശുരാമൻ, ഹരിചന്ദ്രചരിതത്തിലെ വിശ്വാമിത്രൻ, സന്താനഗോപാലത്തിലെയും രുക്മിണിസ്വയംവരത്തിലെയും ബ്രാഹ്മണൻ, കർണശപഥത്തിലെ കുറത്തി, നിഴൽകുത്തിലെ മലയത്തി തുടങ്ങിയ വേഷങ്ങൾ പ്രസിദ്ധങ്ങളാണ്. കളിയരങ്ങിൽ എല്ലാ വേഷങ്ങളും ചെയ്തിട്ടുണ്ട്.  
കേന്ദ്ര മാനവശേഷി വികസന മന്ത്രാലയത്തിന്റെ ഫെലോഷിപ്പോടു കൂടി സഹോദരൻ പ്രൊഫ. സി.കെ. ശിവരാമൻപിള്ളയുമായി ചേർന്ന്  രചിച്ച "കഥകളി സ്വരൂപം' പ്രാമാണിക ഗ്രന്ഥങ്ങളിലൊന്നാണ്. ഗുരുഗോപിനാഥിന്റെ നൃത്തകലാലയത്തിലും മൃണാളിനി സാരാഭായിയുടെ ദർപ്പണയിലും പ്രവർത്തിച്ചു. 1966ൽ കലാമണ്ഡലം തെക്കൻ കളരിയിൽ ശിഖണം തുടങ്ങിയപ്പോൾ അവിടെ ആശാനായി. കേരളസംഗീതനാടക അക്കാദമി ജനറൽ കൌൺസിൽ അംഗമായിരുന്നു.

## കൃതികൾ
*"കഥകളി സ്വരൂപം' (പ്രൊഫ. സി.കെ. ശിവരാമൻപിള്ളയുമായി ചേർന്ന്  രചിച്ചു)

## പുരസ്കാരങ്ങൾ
*കേരള കലാമണ്ഡലത്തിന്റെ പുരസ്‌കാരം (1984) 
* കേന്ദ്ര സംഗീത നാടക അക്കാദമി പുരസ്‌കാരം (1985) 
*കേരള സംഗീത നാടക അക്കാദമിയുടെ പുരസ്‌കാരം (1989) 
*കേന്ദ്ര സംസ്കാരിക വകുപ്പിന്റെ സീനിയർ ഫെല്ലോഷിപ്പ്
*കേരള സർക്കാറിന്റെ കഥകളി പുരസ്കാരം
*കേന്ദ്ര സംഗീത നാടക അക്കാദമിയുടെ ടാഗോർരത്‌ന അവാർഡ്

## അവലംബം


വർഗ്ഗം:കഥകളി കലാകാരന്മാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:കേന്ദ്ര സംഗീത നാടക അക്കാദമിയുടെ ടാഗോർരത്‌ന അവാർഡ് ലഭിച്ചവർ
വർഗ്ഗം:2014-ൽ മരിച്ചവർ
വർഗ്ഗം:മാർച്ച് 20-ന് മരിച്ചവർ
മെലനി ക്ലൈൻ

ഓസ്ട്രിയക്കാരിയായ ഒരു ബ്രിട്ടീഷ് സൈക്കോ അനലിസ്റ്റായിരുന്നു **മെലനി ക്ലൈൻ.** മന:ശാസ്ത്രത്തിന്റെ ഒരു ശാഖയായ കുട്ടികളുടെ മന:ശാസ്ത്രത്തിന് അവർ ഗണ്യമായ സംഭാവനകൾ നൽകി.

വർഗ്ഗം:ജീവചരിത്രം
വർഗ്ഗം:മനഃശാസ്ത്രജ്ഞർ
വർഗ്ഗം:ജൂത ശാസ്ത്രജ്ഞർ
ഡയാന സ്പെൻസർ

ചാൾസ് രാജകുമാരന്റെ ആദ്യഭാര്യയായിരുന്നു **ഡയാന സ്പെൻസർ** (ജനനം 01-07-1961, മരണം 31-08-1997). വളരെ സമ്പന്നമായ സ്പെൻസർ കുടുംബത്തിലാണ് ജനിച്ചതെങ്കിലും, ചാൾസ് രാജകുമാരനുമായുള്ള വിവാഹനിശ്ചയത്തോടെയാണ് ഡയാന പ്രശസ്തയാവുന്നത്. ചാൾസ് രാജകുമാരനുമായുള്ള വിവാഹശേഷം, ഡയാന വെയ്‌ൽസിലെ രാജകുമാരി എന്നാണ് അറിയപ്പെട്ടിരുന്നത്. ചാൾസ് രാജകുമാരനുമായുള്ള ദാമ്പത്യത്തിൽ ഡയാനക്ക് രണ്ട് കുട്ടികളുണ്ട്.

വിവാഹശേഷം ഡയാന ധാരാളം സാമൂഹ്യപ്രവർത്തനങ്ങളിൽ ഏർപ്പെട്ടിരുന്നു. ലോകമാധ്യമങ്ങൾ വിടാതെ പിന്തുടർന്നിരുന്ന ഒരു വ്യക്തിത്വമായിരുന്നു ഡയാനയുടേത്. അവർ പലപ്പോഴും വിവാദങ്ങൾക്കു പാത്രമായിട്ടുണ്ട്. 1996 ഓഗസ്റ്റ് 28 ന് ചാൾസ് രാജകുമാരനിൽ നിന്നും വിവാഹമോചനം തേടി. 1997 ഓഗസ്റ്റ് 31 ന് ഫ്രാൻസിലെ പാരീസിൽ വച്ചുണ്ടായ ഒരു കാറപകടത്തിൽ ഡയാന അന്തരിച്ചു.

ഡയാന രാജകുമാരിയുടെ സായാഹ്നവസ്ത്രം ലേലത്തിൽ പോയത് 9.13 കോടി രൂപയ്ക്ക്. ലക്ഷ്യമിട്ടതിനേക്കാൾ 11 ഇരട്ടിവിലയ്ക്കാണു വിൽപന നടന്നതെന്നു ലൊസാഞ്ചലസ് ജൂലിയൻസ് ഓക്‌ഷൻ കമ്പനി അധികൃതർ വ്യക്തമാക്കി.

## അവലംബം
*

വർഗ്ഗം:1961-ൽ ജനിച്ചവർ
വർഗ്ഗം:ജൂലൈ 1-ന് ജനിച്ചവർ
വർഗ്ഗം:1997-ൽ മരിച്ചവർ
വർഗ്ഗം:ഓഗസ്റ്റ് 31-ന് മരിച്ചവർ
വർഗ്ഗം:ഇംഗ്ലണ്ടിലെ രാജ്ഞിമാർ
വർഗ്ഗം:വിൻസെർ രാജകുടുംബം
ഡെനിസ് സ്കോട്ട് ബ്രൗൺ

ഒരു അമേരിക്കൻ ആർക്കിടെക്റ്റും പ്ലാനറുമാണ് **ഡെനിസ് സ്കോട്ട് ബ്രൗൺ** (ജനനം: 1931 ഒക്ടോബർ 3). 20-ആം നൂറ്റാണ്ടിലെ മികച്ച ആർക്കിടെക്റ്റുകളാണ് ഡെനിസ് സ്കോട്ട് ബ്രൗണും ഭർത്താവ് റോബർട്ട് വെഞ്ചുറിയും.
## ജീവിതരേഖ
1931 ഒക്ടോബർ 3ന് സിമണിന്റെ മകളായി ജനിച്ചു. 1955ൽ അഗ്രിക്കൾച്ചറിൽ ബിരുദം നേടിയിട്ടുണ്ട്. തുടർന്ന് 3 വർഷങ്ങൾ യൂറോപ്പിൽ സഞ്ചരിച്ചു.
## തിരഞ്ഞെടുത്ത ആർട്ട് വർക്കുകൾ
*ബ്രൗൺ യൂണിവേഴ്സിറ്റി
*ബാസ്കോ ഷോറൂം
*ബാക് ബെറി ലൈബ്രറി
## പുരസ്കാരങ്ങൾ
*എഡ്മണ്ട് എൻ ബാക്കൺ പ്രൈസ്
*ഡിസൈൻ മൈന്റ് അവാർഡ്
*അത്തേന അവാർഡ്
*വിൽകെക് പ്രൈസ്
*വിഷിണറി വുമൺ അവാർഡ്
*ടൊപാസ് മെഡൽ
*ചിക്കാഗോ അഗ്രിക്കൾച്ചർ അവാർഡ്
*എ സി എസ് എ അവാർഡ്
## അവലംബം


വർഗ്ഗം:1931-ൽ ജനിച്ചവർ
വർഗ്ഗം:ഒക്ടോബർ 3-ന് ജനിച്ചവർ
വർഗ്ഗം:ആർക്കിടെക്റ്റുകൾ
ചെള്ളുപനി

റിക്കെറ്റ്‌സിയേസി കുടുംബത്തിൽ പെടുന്ന ഗ്രാം-നെഗറ്റീവ് α- പ്രോട്ടിയോബാക്ടീരിയം ഒറെൻഷ്യ സുസുഗാമുഷി എന്ന ബാക്ടീരിയ ശരീരത്തിൽ പ്രവേശിക്കുന്നതു മൂലമുണ്ടാകുന്ന പനിയാണ് **ചെള്ളുപനി** അഥവാ **സ്ക്രബ് ടൈഫസ്**. ഒരിനം ടൈഫസ് പനിയാണിത്. എലികൾ പോലുള്ള സസ്തനികളിലും ചില ഉരഗങ്ങളിലും കാണപ്പെടുന്ന ഒരു തരം ചെള്ളിലാണ് പനിക്കു കാരണമാകുന്ന ബാക്ടീരിയ വളരുന്നത്. ഈ ചെള്ള് മനുഷ്യനെ കടിച്ചാൽ ഈ രോഗം പിടിപെടും.

## അടയാളങ്ങളും ലക്ഷണങ്ങളും
കടിയേറ്റ ഭാഗത്ത് കറുപ്പുനിറം കാണാം. കടിയേറ്റശേഷം രണ്ടാഴ്ചയ്ക്കകം രോഗലക്ഷണങ്ങൾ പ്രകടമാകും. പനി, തലവേദന, പേശി വേദന, ചുമ, വിറയൽ ദഹന പ്രശ്നങ്ങൾ എന്നിവയാണ് സാധാരണ ലക്ഷണങ്ങൾ. ഒ. സുത്സുഗാമുഷിയുടെ കൂടുതൽ അപകടകാരിയായ സ്ട്രെയിൻ രക്തസ്രാവത്തിനും ഇൻട്രാവാസ്കുലർ ശീതീകരണത്തിനും കാരണമാകും. ചുണങ്ങ്, എസ്കാർ, സ്പ്ലെനോമെഗാലി, ലിംഫെഡെനോപ്പതി എന്നിവ സാധാരണ അടയാളങ്ങളാണ്. അസുഖത്തിന്റെ ആദ്യഘട്ടത്തിൽ ല്യൂക്കോപീനിയയും അസാധാരണമായ കരൾ പ്രവർത്തനങ്ങളും സാധാരണയായി കാണപ്പെടുന്നു. ന്യൂമോണിറ്റിസ്, എൻസെഫലൈറ്റിസ്, മയോകാർഡിറ്റിസ് എന്നിവ രോഗത്തിന്റെ അവസാനഘട്ടത്തിലാണ് സംഭവിക്കുന്നത്. തുടക്കത്തിൽത്തന്നെ വൈദ്യസഹായം ലഭിച്ചില്ലെങ്കിൽ ശരീരത്തിന്റെ പ്രതിരോധശേഷി തകരാറിലാവുകയും ചിലപ്പോൾ മരണം സംഭവിക്കുകയും ചെയ്യും. ഇന്ത്യയിലെ ബീഹാറിലെ അക്യൂട്ട് എൻസെഫലൈറ്റിസ് സിൻഡ്രോമിന്റെ ഏറ്റവും സാധാരണ കാരണം ഇത് ആണെന്ന് തെളിയിക്കപ്പെട്ടിട്ടുണ്ട്. 2013 ഡിസംബർ മാസത്തിൽ തെക്കൻ കേരളത്തിൽ, പ്രത്യേകിച്ചും തിരുവനന്തപുരം ജില്ലയിൽ ഈ രോഗം പടരുന്നതായി നിരീക്ഷിച്ചിരുന്നു. കേരളത്തിൽ വ്യാപകമായി ചെള്ളുപനി റിപ്പോർട്ട് ചെയ്ത 2015 ൽ 1149 പേർക്ക് രോഗം സ്ഥിരീകരിച്ചു അതിൽ 15 പേർ മരിച്ചു.

## കാരണം
കനത്ത സസ്യജാലങ്ങളുള്ള പ്രദേശങ്ങളിൽ കാണപ്പെടുന്ന ചില ഇനം ചെള്ളുകൾ ("ചിഗ്ഗേഴ്സ്", പ്രത്യേകിച്ച് ലെപ്റ്റോട്രോംബിഡിയം ഡിലിയൻസ്) ആണ് സ്‌ക്രബ് ടൈഫസ് പകർത്തുന്നത്. രോഗം ബാധിച്ച എലികളെ കടിക്കുന്ന ചെള്ളുകൾ രോഗം മറ്റ് എലികളിലേക്കും മനുഷ്യരിലേക്കും (മനുഷ്യരെ ചെള്ള് കടിക്കുമ്പോൾ) രോഗം പകർത്തുന്നു.

## പ്രതിരോധം
ചെള്ള് വഴി പകരുന്ന രോഗമായതിനാൽ കുറ്റിക്കാടുകൾ വെട്ടി തെളിക്കൽ, ചെള്ളിനെ നശിപ്പിക്കാനുള്ള സ്പ്രേയിങ്, എലിനിയന്ത്രണം എന്നിവയിലൂടെ രോഗം പ്രതിരോധിക്കാൻ കഴിയും.

## ചികിത്സ
ചികിത്സിച്ചില്ലെങ്കിൽ രോഗം മാരകമാകുകയും മരണത്തിന് കാരണമാകുകയും ചെയ്യും. ആൻറിബയോട്ടിക്കുകളുടെ ഉപയോഗം മൂലം മരണങ്ങൾ 4–40% ൽ നിന്ന് 2% ൽ താഴെയായി കുറഞ്ഞു.

സാധാരണയായി ഉപയോഗിക്കുന്ന മരുന്ന് ഡോക്സിസൈക്ലിൻ അല്ലെങ്കിൽ ടെട്രാസൈക്ലിൻ ആണ്, ഇതിന് ബദലായി ഉപയോഗിക്കുന്ന മറ്റൊരു മരുന്നാണ് ക്ലോറാംഫെനിക്കോൾ. ഡോക്സിസൈക്ലിൻ, ക്ലോറാംഫെനിക്കോൾ എന്നിവയെ പ്രതിരോധിക്കുന്ന സ്ട്രെയിൻ വടക്കൻ തായ്‌ലൻഡിൽ റിപ്പോർട്ട് ചെയ്യപ്പെട്ടിട്ടുണ്ട്. റിഫാംപിസിൻ, അസിത്രോമൈസിൻ എന്നിവയാണ് ഇതര മരുന്നുകൾ. കുട്ടികളിലും സ്‌ക്രബ് ടൈഫസ് ഉള്ള ഗർഭിണികളിലും ഡോക്സിസൈക്ലിൻ പ്രതിരോധം സംശയിക്കപ്പെടുമ്പോൾ അസിത്രോമൈസിൻ ഒരു ബദലാണ്. പ്രസവവും ഗർഭം അലസലുമായി ബന്ധപ്പെട്ടിരിക്കുന്നതിനാൽ ഗർഭകാലത്ത് സിപ്രോഫ്ലോക്സാസിൻ സുരക്ഷിതമായി ഉപയോഗിക്കാൻ കഴിയില്ല. സാധ്യമായ പ്രതികൂലത കാരണം ഡോക്സിസൈക്ലിൻ, റിഫാംപിസിൻ കോമ്പിനേഷൻ തെറാപ്പിയും ശുപാർശ ചെയ്യുന്നില്ല.
## അവലംബം

വർഗ്ഗം:സാംക്രമികരോഗങ്ങൾ
വർഗ്ഗം:ടൈഫസ്
ഡീൻ കുര്യാക്കോസ്

2019 മുതൽ ഇടുക്കിയിൽ നിന്നുള്ള ലോക്സഭാംഗവും യൂത്ത് കോൺഗ്രസിൻ്റെ മുൻ സംസ്ഥാന പ്രസിഡൻറും കേരളത്തിൽ നിന്നുള്ള കോൺഗ്രസിൻ്റെ യുവനേതാവുമാണ് 
അഡ്വ.**ഡീൻ കുര്യാക്കോസ്**
(ജനനം:27 ജൂൺ 1981)

## ജീവിത രേഖ
എറണാകുളം ജില്ലയിലെ കോതമംഗലം താലൂക്കിലെ പൈങ്ങോട്ടൂർ പഞ്ചായത്തിൽ എ.എം.കുര്യാക്കോസിൻ്റെയും റോസമ്മയുടേയും മകനായി 1981 ജൂൺ 27ന് ജനിച്ചു. എം.എ, എൽ.എൽ.ബി.യാണ് വിദ്യാഭ്യാസ യോഗ്യത. തൊടുപുഴ ന്യൂമാൻ കോളേജ്, മൂലമറ്റം സെൻറ്.ജോസഫ് കോളേജ്, എം.ജി.യൂണിവേഴ്സിറ്റി കോട്ടയം, കേരള ലോ അക്കാദമി, ലോ കോളേജ് തിരുവനന്തപുരം എന്നിവിടങ്ങളിൽ വിദ്യാഭ്യാസം. ഒരു അഭിഭാഷകൻ കൂടിയാണ് ഡീൻ കുര്യാക്കോസ്

## രാഷ്ട്രീയ ജീവിതം

കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യുവിൽ പ്രവർത്തിച്ചാണ് പൊതുരംഗ പ്രവേശനം.

1998-ൽ തൊടുപുഴ ന്യൂമാൻ കോളേജിൽ കെ.എസ്.യുവിൻ്റെ യൂണിറ്റ് സെക്രട്ടറിയായിട്ടാണ് തുടക്കം. 1999-2000 വർഷങ്ങളിൽ കെ.എസ്.യുവിൻ്റെ യൂണിറ്റ് പ്രസിഡൻറായി.

2004 മുതൽ 2007 വരെ കെ.എസ്.യു സംസ്ഥാന ജനറൽ സെക്രട്ടറിയായും 2007 മുതൽ 2009 വരെ കെ.എസ്.യു സംസ്ഥാന വൈസ് പ്രസിഡൻറായും 2009-2010 വർഷങ്ങളിൽ യൂത്ത് കോൺഗ്രസ് സംസ്ഥാന സെക്രട്ടറിയായും പ്രവർത്തിച്ചു.

2010 മുതൽ 2013 വരെ യൂത്ത് കോൺഗ്രസ് ഇടുക്കി ലോക്സഭാ മണ്ഡലം പ്രസിഡൻറായ ഡീൻ
2013 മുതൽ 2020 വരെ യൂത്ത് കോൺഗ്രസ് സംസ്ഥാന പ്രസിഡൻറായിരുന്നു

2014-ലെ ലോക്സഭ തിരഞ്ഞെടുപ്പിൽ ഇടുക്കിയിൽ നിന്ന് മത്സരിച്ചെങ്കിലും ഇടത് സ്വതന്ത്രനായ ജോയ്സ് ജോർജിനോട് പരാജയപ്പെട്ടു

2019-ലെ ലോക്സഭ തിരഞ്ഞെടുപ്പിൽ ജോയ്സ് ജോർജിനെ തോൽപ്പിച്ച് ആദ്യമായി  ലോക്സഭാംഗമായി.

## സ്വകാര്യ ജീവിതം
* ഭാര്യ : ഡോ.നിത പോൾ
* മക്കൾ : ഒരു ആൺകുട്ടി

## തിരഞ്ഞെടുപ്പുകൾ

## അവലംബം

വർഗ്ഗം:പതിനെട്ടാം ലോക്‌സഭയിലെ അംഗങ്ങൾ
മിഷേൽ ബാഷെൽ

സോഷ്യലിസ്റ്റ് പാർട്ടി ഓഫ് ചിലിയുടെ നേതാവും 2014 മാർച്ച് 11 മുതൽ ചിലിയുടെ  പ്രസിഡന്റുമായിരുന്നു **മിഷേൽ ബാഷെൽ** (Michelle Bachelet). നേരത്തെ 2006-2010 കാലഘട്ടത്തിൽ ചിലിയുടെ പ്രസിഡന്റായിരുന്നു അവർ. ചിലിയുടെ പ്രസിഡന്റാകുന്ന ആദ്യവനിതയാണ് മിഷേൽ ബാഷെൽ.

## അവലംബം


വർഗ്ഗം:ചിലിയുടെ പ്രസിഡന്റുമാർ
വർഗ്ഗം:വനിതാ പ്രതിരോധമന്ത്രിമാർ
വർഗ്ഗം:1951-ൽ ജനിച്ചവർ
മോർഫിൻ

കറുപ്പിൽ നിന്നും വേർതിരിച്ചേറ്റുക്കുന്ന ശക്തിയേറിയ ഒരു മയക്കുമരുന്നും വേദനാ സംഹാരിയുമാണ് **മോർഫിൻ**. സ്വപ്നത്തിന്റെ ഗ്രീക്ക് ദേവനായ മോർഫ്യൂസിൽ നിന്നാണ് ആ പേർ ലഭിച്ചത്.

## അവലംബം

വർഗ്ഗം:ലഹരിപദാർത്ഥങ്ങൾ
വർഗ്ഗം:ആൽക്കലോയ്ഡുകൾ
ജി.കെ. മൂപ്പനാർ

തമിഴ്നാട്ടിൽ നിന്നുമുള്ള ഒരു കോൺഗ്രസ് നേതാവും സാമാജികനുമായിരുന്നു **ജി.കെ. മൂപ്പനാർ** (1931–2001). മുൻ തമിഴ്നാട് മുഖ്യമന്ത്രി കെ കാമരാജിന്റെ ഏറ്റവും അടുത്ത അനുയായിരുന്നു. തമിഴ്നാട്ടിൽ കോൺഗ്രസ് ജയലളിതയുടെ AIADMK യുമായി സഖ്യമുണ്ടാക്കിയതിൽ പ്രതിഷേധിച്ച് 1996ൽ പാർട്ടി വിട്ടു. തമിഴ് മാനില കോൺഗ്രസ് എന്ന പുതിയ പാർട്ടി ഉണ്ടാക്കി.

## അവലംബം


വർഗ്ഗം:തമിഴ് രാഷ്ട്രീയ നേതാക്കൾ
വർഗ്ഗം:തമിഴ്നാട്ടിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:1931-ൽ ജനിച്ചവർ
സിക്സി

47 വർഷത്തോളം ചൈനയുടെ ഭരണം കയ്യാളിയ രാജ്ഞിയായിരുന്നു **സിക്സി** (Empress Dowager Cixi).

## അവലംബം
വോൾട്ടൈറിൻ ഡി ക്ലെയ്ർ

ഒരു അമേരിക്കൻ അനാർക്കിസ്റ്റും ഫെമിനിസ്റ്റുമായിരുന്നു **വോൾട്ടൈറിൻ ഡി ക്ലെയ്ർ**.

## അവലംബം


വർഗ്ഗം:1866-ൽ ജനിച്ചവർ
വർഗ്ഗം:1912-ൽ മരിച്ചവർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:നിരീശ്വരവാദികളായ സ്ത്രീകൾ
ഉപ്പിളിയൻ

കേരളത്തിൽ എല്ലായിടത്തും കാണുന്ന ഒരു മീറ്റർ വരെ പൊക്കം വയ്ക്കുന്ന ഒരു ബഹുവർഷിയായ കുറ്റിച്ചെടിയാണ് **ഉപ്പിളിയൻ**. . ഉപ്പുതെളി, ഉപ്പിളി, മയിത്താൾ, മൈത്താൾ എന്നീ പേരുകളിലും ഇത് അറിയപ്പെടുന്നുണ്ട്.  

നാട്ടുവൈദ്യങ്ങളിൽ വ്യാപകമായി ഉപയോഗിച്ചിരുന്ന ഈ ചെടി പണ്ട് ഉപ്പു ശുദ്ധീകരിക്കാൻ ഉപയോഗിച്ചിരുന്നു. മാലിന്യമുള്ള ഉപ്പ് തിളയ്ക്കുന്ന വെള്ളത്തിലേക്ക് ഇട്ട ശേഷം ഉപ്പിളിയന്റെ തണ്ട് ചതച്ച് ചേർത്ത് വീണ്ടും തിളപ്പിക്കുന്നു. കുറെക്കഴിയുമ്പോൾ മാലിന്യങ്ങളും ചെടിയുടെ ഭാഗങ്ങളും പതഞ്ഞ് മുകളിലെത്തുന്നു. ഇത് മാറ്റുമ്പോൾ ശുദ്ധമായ ഉപ്പുജലം ലഭിക്കുന്നു.

## ചിത്രശാല

File:Asystasia dalzelliana in Pulikurumba.jpg|പൂവ്

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:അക്കാന്തേസീ
ഫയൽ എക്സ്റ്റൻഷൻ

ഒരു ഫയൽ ഏതു തരത്തിലുള്ളതാണ് എന്നു സൂചിപ്പിക്കാൻ അതിന്റെ പേരിനൊപ്പം കൂടിച്ചേർക്കുന്ന ഭാഗമാണ് **ഫയൽ എക്സ്റ്റൻഷൻ**. ഇവ പൊതുവേ മുന്ന് അക്കമായിരിക്കും. എക്സ്റ്റൻഷൻ ഫയൽ ഉള്ളടക്കങ്ങളുടെ സ്വഭാവത്തെ അല്ലെങ്കിൽ അത് ഉദ്ദേശിക്കുന്ന ഉപയോഗത്തെ സൂചിപ്പിക്കുന്നു. ഒരു ഫയൽ എക്സ്റ്റൻഷൻ സാധാരണയായി ഒരു പൂർണ്ണ വിരാമം(full stop) (പിരീഡ്) ഉപയോഗിച്ച് ഫയൽ നെയിമിൽ നിന്ന് വേർതിരിക്കപ്പെടുന്നു, എന്നാൽ ചില സിസ്റ്റങ്ങളിൽ  ഇത് സ്പെയ്സുകൾ ഉപയോഗിച്ച് വേർതിരിച്ചിരിക്കുന്നു.

ചില ഫയൽ സിസ്റ്റങ്ങൾ ഫയൽ സിസ്റ്റത്തിന്റെ തന്നെ ഒരു സവിശേഷതയായി ഫയൽനെയിം എക്സ്റ്റൻഷൻ നടപ്പിലാക്കുന്നു, മാത്രമല്ല വിപുലീകരണത്തിന്റെ ദൈർഘ്യവും ഫോർമാറ്റും പരിമിതപ്പെടുത്തുകയും ചെയ്യാം, മറ്റുള്ളവ ഫയൽ നാമത്തിന്റെ വിപുലീകരണങ്ങളെ ഫയൽ നാമത്തിന്റെ ഭാഗമായി പ്രത്യേക വ്യത്യാസമില്ലാതെ പരിഗണിക്കുന്നു.
## ഉപയോഗം
ഫയൽനെയിം വിപുലീകരണങ്ങളെ ഒരു തരം മെറ്റാഡാറ്റയായി കണക്കാക്കാം.  ഫയലിൽ ഡാറ്റ സംഭരിക്കുന്ന രീതിയെക്കുറിച്ചുള്ള വിവരങ്ങൾ സൂചിപ്പിക്കുന്നതിന് അവ സാധാരണയായി ഉപയോഗിക്കുന്നു. കൃത്യമായ നിർവചനം, ഫയലിന്റെ പേരിന്റെ ഏത് ഭാഗമാണ് അതിന്റെ വിപുലീകരണം എന്ന് തീരുമാനിക്കുന്നതിനുള്ള മാനദണ്ഡം, ഉപയോഗിച്ച നിർദ്ദിഷ്ട ഫയൽസിസ്റ്റത്തിന്റെ നിയമങ്ങളിൽ പെടുന്നു; സാധാരണയായി വിപുലീകരണം എന്നത് ഡോട്ട് പ്രതീകത്തിന്റെ അവസാന സബ്‌സ്ട്രിംഗാണ് (ഉദാഹരണം: `txt` എന്നത് `readme.txt`എന്ന ഫയൽനാമത്തിന്റെ വിപുലീകരണമാണ്, കൂടാതെ `html`എന്നത് `mysite.index.html` ന്റെ വിപുലീകരണമാണ്). ചില മെയിൻ‌ഫ്രെയിം സിസ്റ്റങ്ങളായ വി‌എം, വി‌എം‌എസ്, പി‌സി സിസ്റ്റങ്ങളായ സി‌പി / എം, എം‌എസ്-ഡോസ് പോലുള്ള ഡെറിവേറ്റീവ് സിസ്റ്റങ്ങൾ എന്നിവയുടെ ഫയൽ സിസ്റ്റങ്ങളിൽ, അതിന്റെ വിപുലീകരണം എന്നത് ഫയൽ നാമത്തിൽ നിന്ന് വ്യത്യസ്തമായ ഒരു പ്രത്യേക നാമമേഖലയാണ്.

## ചില പ്രധാനപ്പെട്ട ഫയൽ എക്സ്റ്റൻഷനുക്കൾ

## അവലംബം
വർഗ്ഗം:കമ്പ്യൂട്ടർ ഫയൽ തരങ്ങൾ
ഉമവി ഖിലാഫത്ത്

റാശിദീയ ഖിലാഫത്തിനു ശേഷം മുസ്‌ലിം ലോകത്തിന്റെ ഭരണ സാരഥ്യം ഏറ്റെടുത്ത ഭരണകൂടത്തെയാണ് **ഉമവി ഖിലാഫത്ത്** അഥവാ **ഉമയ്യദ് ഖിലാഫത്ത്** എന്ന് വിളിക്കുന്നത്‌. ഉമയ്യാദ് കുടുംബത്തിൻറെ കയ്യിലായിരുന്നു പ്രധാനമായും ഈ ഭരണം നിലകൊണ്ടത് എന്നതിനാലായിരുന്നു ഈ പേര് വന്നത് . AD 661മുതൽ 750 വരെയായിരുന്നു ഇതിന്റെ ഭരണകാലയളവ്. 

ക്രിസ്താബ്ദം 710 ൽ, ഡമാസ്കസിൽ ഖലീഫ വലീദ് ബിൻ അബ്ദുൽ മലിക്ക് അധികാരത്തിലിരിക്കുമ്പോൾ, അന്നുവരെ ലോകചരിത്രം കണ്ടതിൽവെച്ച് ഏറ്റവും വലിയ സാമ്രാജ്യമായിരുന്നു ഉമവിയ്യ ഖിലാഫത്ത്. ഏഷ്യ, ആഫ്രിക്ക, യൂറോപ്പ് എന്നീ വൻകരകളിലായി ഒന്നരക്കോടി ചതുരശ്ര കിലോമീറ്ററിൽ വ്യാപിച്ച സാമ്രാജ്യം വെറും ഒരു ഭരണാധികാരിയുടെ കാൽച്ചുവട്ടിൽ അമർന്നുവെന്നത് തന്നെ അൽഭുതമായി കാണുന്നു.

## ഉമാവി ഖിലാഫത്തിന്റെ വ്യാപനം

സാമ്രാജ്യവ്യാപനത്തിനുളള നീക്കങ്ങൾ ഖലീഫ മുആവിയയുടെ ഭരണകാലത്ത് തന്നെ ആരംഭിച്ചിരുന്നു. അദ്ദേഹത്തിൻ്റെ ശ്രദ്ധ പ്രധാനമായും റോമാ സാമ്രാജ്യത്തിന് നേരേയായിരുന്നു.   

**കോൺസ്റ്റാൻ്റിനോപ്പിൾ ഉപരോധം**   

മുആവിയയുടെ ഏറ്റവും വലിയ മോഹമായിരുന്നു റോമാ സാമ്രാജ്യത്തിൻ്റെ സർവ്വതലസ്ഥാനമായ കോൺസ്റ്റാൻ്റിനോപ്പിൾ. അനുകൂലമായ സാഹചര്യം ലഭിച്ചപ്പോൾ അദ്ദേഹം റോമിന് നേരെ നീങ്ങുകതന്നെ ചെയ്തു.   

രഹസ്യമായിട്ടായിരുന്നു പടയൊരുക്കങ്ങൾ നടന്നിരുന്നതെങ്കിലും സജ്ജീകരണങ്ങൾ പൂർത്തിയായപ്പോൾ ഖലീഫാ മുആവിയ പരസ്യമായിത്തന്നെ യുദ്ധം പ്രഖ്യാപിച്ചു. റോമാ സാമ്രാജ്യത്തെ സംബന്ധിച്ചടത്തോളം തീർത്തും അപ്രതീക്ഷിതമായിരുന്നു അറബികളുടെ യുദ്ധപ്രഖ്യാപനം.   

മർമറാ കടലിലേക്ക് മുസ്ലീം പടക്കപ്പലുകൾ പ്രവേശിച്ചു. പ്രതിരോധിക്കാനാവാതെ റോമൻ നാവികസേന പിൻവാങ്ങി. നിഷ്പ്രയാസം സിസിയസ് പിടിച്ചെടുത്ത അറബികൾ അവിടെ നാവികതാവളം സ്ഥാപിച്ചു. ഞൊടിയിടയിൽ തന്നെ കോൺസ്റ്റാൻ്റിനോപ്പിൾ നഗരം വളഞ്ഞു. എന്നാൽ ആദ്യ മുന്നേറ്റങ്ങൾ പോലെ എളുപ്പമായിരുന്നില്ല തുടർന്നുളളവ. റോമൻ ഭാഗത്ത് നിന്നും കനത്ത പ്രതിരോധം നേരിട്ടുകൊണ്ടിരുന്നു. ഉപരോധം വർഷങ്ങളോളം നീണ്ടുനിന്നു. റോമൻ-യൂറോപ്യൻ ഭാഗങ്ങളിൽ നിന്നും കനത്ത പ്രതിരോധത്തെ അതിജീവിച്ചും നടത്തിയ ഉപരോധം നാളുകളേറെയായിട്ടും കാര്യമായ ബലം കാണാതിരുന്നതിനാൽ AD 678 ൽ മുആവിയ പിൻവാങ്ങി.

## അവലംബം

വർഗ്ഗം:ഉമവിയ്യ ഖിലാഫത്ത്
കെ.പി. വിശ്വനാഥൻ

സംസ്ഥാന വനംവകുപ്പ് മന്ത്രി, നിയമസഭാംഗം എന്നീ നിലകളിൽ പ്രവർത്തിച്ച തൃശൂർ ജില്ലയിൽ നിന്നുള്ള മുതിർന്ന കോൺഗ്രസ് നേതാവായിരുന്നു **കെ.പി.വിശ്വനാഥൻ (1940-2023) ** 
വാർധക്യ സഹജമായ അസുഖങ്ങൾക്ക് ചികിത്സയിലിരിക്കവെ 2023 ഡിസംബർ 15ന് അന്തരിച്ചു.

## ജീവിതരേഖ
തൃശൂർ ജില്ലയിലെ കുന്നംകുളം താലൂക്കിൽ കല്ലായിൽ പാങ്ങൻ്റെയും പാറുക്കുട്ടിയുടേയും മകനായി 1940 ഏപ്രിൽ 22ന് ജനിച്ചു. പ്രാഥമിക വിദ്യാഭ്യാസത്തിന് ശേഷം തൃശൂർ കേരള വർമ്മ കോളേജിൽ നിന്ന് ബിരുദം നേടി. ഒരു അഭിഭാഷകൻ കൂടിയാണ്  കെ.പി. വിശ്വനാഥൻ.

## രാഷ്ട്രീയജീവിതം
യുവജന സംഘടനയായ യൂത്ത് കോൺഗ്രസ് വഴിയാണ് രാഷ്ട്രീയ പ്രവേശനം. 1967 മുതൽ 1970 സംഘടനയുടെ തൃശൂർ ജില്ലാ പ്രസിഡൻറായിരുന്നു.

**പ്രധാന പദവികൾ**

* 1970-1987 തൃശൂർ ഡി.സി.സി. സെക്രട്ടറി
* 1971-1980 കെ.പി.സി.സി നിർവാഹക സമിതി, തിരഞ്ഞെടുപ്പ് സമിതി, ഖാദി ബോർഡ് അംഗം
* 1971-1975 കെ.എസ്.ആർ.ടി.സി. ഡയറക്ടർ ബോർഡ് അംഗം
* 1972 പ്രസിഡൻറ്, തൃശൂർ ജില്ലാ സഹകരണ ബാങ്ക്, സംസ്ഥാന തെങ്ങ് കർഷക ഫെഡറേഷൻ
* 1972 മുതൽ കെ.പി.സി.സി. അംഗം
* 1972-1984 സംസ്ഥാന സഹകരണ യൂണിറ്റ്, മാനേജിംഗ് കമ്മിറ്റി അംഗം
* 1974- 1988 സംസ്ഥാന സഹകരണ ബാങ്ക് ഡയറക്ടർ
* 1980 സെക്രട്ടറി, കോൺഗ്രസ് പാർലമെൻററി പാർട്ടി
* 1977, 1980 നിയമസഭാംഗം കുന്നംകുളം
* 1987, 1991, 1996, 2001 നിയസഭാംഗം കൊടകര
* 1991-1994 , 2004-2005 സംസ്ഥാന വനം വകുപ്പ് മന്ത്രി

2006, 2011 നിയമസഭ തിരഞ്ഞെടുപ്പുകളിൽ കൊടകരയിൽ നിന്ന് മത്സരിച്ചെങ്കിലും സി.പി.എമ്മിലെ സി.രവീന്ദ്രനാഥിനോട് പരാജയപ്പെട്ടു
കെ.പി.സി.സി. നിർവാഹക സമിതി മുൻ അംഗമായിരുന്നു.

**മറ്റ് പദവികൾ**

* പ്രസിഡൻ്റ്
* അളകപ്പ നഗർ ടെക്സ്റ്റൈൽ വർക്കേഴ്സ് കോൺഗ്രസ്
* കേരള ഫോറസ്റ്റ് റിസർച്ച് ഇൻസ്റ്റിറ്റ്യൂട്ട്, ഐ.എൻ.ടി.യു.സി.
* കീച്ചേരി, നാഷണൽ ഹെഡ്ലോഡ് & ജനറൽ വർക്കേഴ്സ് യൂണിയൻ
* പ്രിയദർശിനി സഹകരണ ആശുപത്രി, കീച്ചേരി
* സംസ്ഥാന തെങ്ങ് കർഷക ഫെഡറേഷൻ
* തൃശൂർ, താലൂക്ക് സഹകരണ വിദ്യാഭ്യാസ സൊസൈറ്റി

## മരണം
വാർധക്യ സഹജമായ അസുഖങ്ങൾക്ക് ചികിത്സയിലിരിക്കവെ 2023 ഡിസംബർ 
15 ന് രാവിലെ 9:30 മണിക്ക് അന്തരിച്ചു.

## തിരഞ്ഞെടുപ്പുകൾ

## അവലംബം
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:2023-ൽ മരിച്ചവർ
തൊമസ് പെയ്ൻ

ഒരു ഇംഗ്ലീഷ് അമേരിക്കൻ രാഷ്ട്രീയപ്രവർത്തകനും വിപ്ലവകാരിരും എഴുത്തുകാരനുമായിരുന്നു **തൊമസ് പെയ്ൻ**.അമേരിക്കൻ ഐക്യനാടുകളുടെ സ്ഥാപക പിതാക്കളിൽ ഒരാളായി കരുതപ്പെടുന്നു.അമേരിക്കൻ വിപ്ലവത്തിന് തുടക്കം കുറിച്ച രണ്ട് ലഖുലേഖകൾ (*Common Sense* (1776)ഉം *The American Crisiസ്* (1776–83)) എഴുതിയത് അദ്ദേഹമാണ്.അതില്ലൂടെ കോളനികളെ ബ്രിട്ടനിൽ നിന്നും സ്വതന്ത്രമാക്കാൻ പെയിൻ അമേരിക്കൻ ദേശാഭിമാനികളെ ഉദ്ബോധിപ്പിച്ചു.' *കോമൺ സെൻസ്* എഴുതിയ തൂലികയില്ലായിരുന്നെങ്കിൽ ജോർജ് വാഷിംഗ്ടണിന്റെ വാൾ വ്യർത്ഥമായിപ്പോയേനേ ' എന്ന് ജോൺ ആഡംസ് ഒരിക്കൽ നിരീക്ഷിക്കുകയുണ്ടായി.

## അവലംബം

വർഗ്ഗം:1737-ൽ ജനിച്ചവർ
വർഗ്ഗം:1809-ൽ മരിച്ചവർ
വർഗ്ഗം:മത വിമർശകർ
വർഗ്ഗം:അമേരിക്കൻ അടിമത്ത നിരോധന പ്രവർത്തകർ
മാള നിയമസഭാമണ്ഡലം

തൃശ്ശൂർ ജില്ലയിലെ കൊടുങ്ങല്ലൂർ താലൂക്കിലെ പൊയ്യ, മുകുന്ദപുരം താലൂക്കിലെ അന്നമനട, കുഴൂർ, മാള പുത്തൻചിറ, വെള്ളാങ്ങല്ലൂർ, ആളൂർ എന്നി 7 ഗ്രാമപഞ്ചായത്തുകൾ  ഉൾക്കൊള്ളുന്ന നിയമസഭാമണ്ഡലമാണ് **മാള നിയമസഭാമണ്ഡലം**. 2008 ൽ നടന്ന മണ്ഡലം ക്രമീകരണത്തോടെ മാള നിയമസഭാമണ്ഡലം ഇല്ലാതായി.

## ചരിത്രം
മാള മണ്ഡലം രൂപികരിച്ചതിനുശേഷം നടന്ന ആദ്യത്തെ തിരഞ്ഞെടുപ്പ് 1967 ലായിരുന്നു. 2006 ലാണ് അവസാനമായി തിരഞ്ഞെടുപ്പ് നടന്നത്. 2008-ൽ നടന്ന മണ്ഡലം പുനർനിർണ്ണയത്തിൽ മാള മണ്ഡലം ഇല്ലാതാകുകയും മാളയുടെ ഭാഗമായിരുന്ന പൊയ്യ, അന്നമനട, കുഴൂർ, മാള പുത്തൻചിറ, വെള്ളാങ്ങല്ലൂർ എന്നീ ഗ്രാമപഞ്ചായത്തുകൾ കൊടുങ്ങല്ലൂർ നിയമസഭാമണ്ഡലത്തിൻ കീഴിലാകുകയും ചെയ്തു. ആളൂർ ഗ്രാമപഞ്ചായത്ത് ഇരിങ്ങാലക്കുട നിയമസഭാമണ്ഡലത്തിൽ ഉൾപ്പെടുകയും ചെയ്തു. 
.

## തിരഞ്ഞെടുപ്പുകൾ

## ഇതും കാണുക
* കേരളത്തിലെ നിയമസഭാമണ്ഡലങ്ങൾ

## അവലംബം


വർഗ്ഗം:2008-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾ
വർഗ്ഗം:1965-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
പീപ്പിൾ ഫോർ എഥിക്കൽ ട്രീറ്റ്മെന്റ് ഓഫ് അനിമൽസ്

ഒരു അമേരിക്കൻ മൃഗ സംരക്ഷണ സംഘടനയാണ് **പീപ്പിൾ ഫോർ എഥിക്കൽ ട്രീറ്റ്മെന്റ് ഓഫ് അനിമൽസ് (People for the Ethical Treatment of Animals)** അഥവ **പീറ്റ (**PETA** ; stylized **PeTA**)**. 1980 മാർച്ചിൽ ഈ സംഘടന നിലവിൽ വന്നു. അമേരിക്കയിലെ വിർജീനിയ സംസ്ഥാനത്തിലെ നോർഫോക്ക് ആണ് ഇതിന്റെ ആസ്ഥാനം. 300 ലധികം ജീവനക്കാരുള്ള ഈ സംഘടന ഒരു ലാഭേച്ഛരഹിത സംഘടനയാണ്. മൃഗങ്ങളെ നമുക്ക്, ഭക്ഷിക്കുവാനോ, വസ്ത്രമായി ഉപയോഗിക്കുവാനോ, പരീക്ഷണങ്ങൾ നടത്തുവാനോ, വിനോദോപാദികളാക്കുവാനോ, അല്ലെങ്കിൽ മറ്റെന്തെങ്കിലും തരത്തിൽ ചൂഷണം ചെയ്യുവാനോ പാടുള്ളതല്ല എന്നതാണ് ഇതിന്റെ മുദ്രാവാക്യം.
## അവലംബം

## ഇതും കാണുക
*http://malayalam.oneindia.in/news/2013/08/22/world-peta-activists-strip-down-to-lingerie-to-speak-out-against-use-of-fur-111883.html
*About PETA

വർഗ്ഗം:അമേരിക്കയിലെ സംഘടനകൾ‎
വർഗ്ഗം:മൃഗപരിപാലനം
ലോക പാവകളി ദിനം

മാർച്ച് 21 **ലോക പാവകളി ദിനമായി** ആചരിച്ചു വരുന്നു. ഇറാനിലെ ദ്സിവാദ സൊൾഫാഗ്രിഹോ (Dzhivada Zolfagariho) പാവകളി സംഘമാണ് ഈ ആശയം ആദ്യമായി പ്രാവർത്തികമാക്കിയത്. 2000 ൽ അന്താരാഷ്ട്ര പാവകളി സംഘടനയായ യുനിമയുടെ പതിനെട്ടാം കോൺഗ്രസാണ് ഇതിനുള്ള നിർദ്ദേശമുണ്ടായത്. 2003 മുതൽ ഇത് ആചരിച്ചു വരുന്നു.
## ഇതും കൂടി കാണുക
* പാവകളി
## അവലംബം

## പുറത്തേക്കുള്ള കണ്ണികൾ
* യുനിമയുടെ വെബ്സൈറ്റ്

വർഗ്ഗം:വിശേഷദിനങ്ങൾ
വർഗ്ഗം:മാർച്ച് 21
മോണ്ടെസ്ക്യൂ

ജ്ഞാനോദയകാലത്ത് ഫ്രാൻസിൽ ജീവിച്ചിരുന്ന ഒരു രാഷ്ട്രീയചിന്തകൻ ആയിരുന്നു **മോണ്ടെസ്ക്യൂ**.

## അവലംബം


വർഗ്ഗം:രാഷ്ട്രതന്ത്രജ്ഞർ
വർഗ്ഗം:തത്ത്വചിന്തകർ
വർഗ്ഗം:അപൂർണ്ണ ജീവചരിത്രങ്ങൾ
കാസബ്ലങ്ക

മൊറോക്കൊയിലെ ഏറ്റവും വലിയ നഗരമാണ് **കാസബ്ലങ്ക** (Moroccan Arabic pronunciation: ,   ** lit: "White house").

## അവലംബം
ഫെലിപ്പെ മാസ്സ

ബ്രസീലുകാരനായ ഫോർമുല വൺ ഡ്രൈവറാണ് **ഫെലിപ്പെ മാസ്സ** (ജനനം: 1981 ഏപ്രിൽ 25).  മാസ്സ തന്റെ ഫോർമുല വൺ ജീവിതസപര്യ തുടങ്ങിയത് സോബർ എന്ന ടീമിൽ നിന്നാണ്. അതിനു ശേഷം ഫെറാരിയിൽ ടെസ്റ്റ് ഡ്രൈവറായി തുടങ്ങയുണ്ടായി.

## അവലംബം

വർഗ്ഗം:1981-ൽ ജനിച്ചവർ
വർഗ്ഗം:ഏപ്രിൽ 25-ന് ജനിച്ചവർ
വർഗ്ഗം:ഫോർമുല വൺ ഡ്രൈവർ
വർഗ്ഗം:അപൂർണ്ണ ജീവചരിത്രങ്ങൾ
സിൽവിയ പാങ്ക്ഹേസ്റ്റ്

ഇംഗ്ലണ്ടിൽ നിന്നുള്ള ഒരു പ്രമുഖ ഇടതുപക്ഷ രാഷ്ട്രീയപ്രവർത്തകയും ഫാസിസ്റ്റ് വിരുദ്ധ പ്രവർത്തനങ്ങളിൽ സജീവമായി ഇടപെട്ടിരുന്ന വ്യക്തിത്വവുമായിരുന്നു. **സിൽവിയ പാങ്ക്ഹേസ്റ്റ്** (ജീവിതകാലം: 5 മെയ് 1882 – 27 സെപ്റ്റംബർ 1960).

## ആദ്യകാലം
എസ്റ്റെൽ സിൽവിയ പാങ്ക്ഹേസ്റ്റ് (പിൽക്കാലത്ത് അവർ ആദ്യനാമം ഉപേക്ഷിച്ചു) മാഞ്ചസ്റ്ററിലെ ഓൾഡ് ട്രാഫോർഡിലെ ഡ്രെയിറ്റൺ ടെറസിൽ റിച്ചാർഡ് പാങ്ക്ഹേസ്റ്റിന്റേയും എമ്മലൈൻ പാങ്ക്ഹേസ്റ്റിന്റേയും മകളായി ജനിച്ചു.  പിന്നീട് സ്വതന്ത്ര ലേബർ പാർട്ടിയുടെ സ്ഥാപക അംഗങ്ങളായിത്തീർന്ന സിൽവിയയുടെ മാതാപിതാക്കൾ  സ്ത്രീകളുടെ അവകാശങ്ങളിൽ വളരെയധികം ശ്രദ്ധാലുക്കളുമായിരുന്നു. സിൽവിയയും സഹോദരിമാരായ ക്രിസ്റ്റബെൽ, അഡേല എന്നിവരും പെൺകുട്ടികൾക്കായുള്ള മാഞ്ചസ്റ്റർ ഹൈസ്‌കൂളിൽ ചേരുകയും മൂവരും മൂന്നുപേരും വോട്ടവകാശത്തിനുവേണ്ടി പൊരുതുന്നവരുമായിരുന്നു.

മാഞ്ചസ്റ്റർ സ്കൂൾ ഓഫ് ആർട്ടിൽ ആർട്ടിസ്റ്റായി പരിശീലനം നേടിയ സിൽവിയ പാങ്ക്ഹേസ്റ്റ് 1900 ൽ ലണ്ടനിലെ സൗത്ത് കെൻസിംഗ്ടണിലെ റോയൽ കോളേജ് ഓഫ് ആർട്ടിലേയ്ക്കു സ്കോളർഷിപ്പ് നേടി.

## അവലംബം


വർഗ്ഗം:1882-ൽ ജനിച്ചവർ
വർഗ്ഗം:1960-ൽ മരിച്ചവർ
വർഗ്ഗം:ഫെമിനിസ്റ്റുകൾ
വർഗ്ഗം:കമ്മ്യൂണിസ്റ്റ് പ്രവർത്തകർ
സാഡോ ദ്വീപ്

ജപ്പാനിലെ നിഗാറ്റാ പെർഫക്ചറിൽ ഉൾപെടുന്ന ഒരു ചെറിയ ദ്വീപാണ് **സാഡോ ദ്വീപ്**.

വർഗ്ഗം:ജപ്പാനിലെ ദ്വീപുകൾ
ഹാരിയറ്റ് ടെയ്ലർ മിൽ

ഒരു ഇംഗ്ലീഷ് തത്ത്വചിന്തകയായിരുന്നു **ഹാരിയറ്റ് ടെയ്ലർ മിൽ**.(née ഹാർഡി; 8 ഒക്ടോബർ 1807 - 3 നവംബർ 1858 ) എഴുത്തുകാരി എന്നതിനെക്കാൽ 19ആം നൂറ്റാണ്ടിലെ വലിയ രാഷ്ട്രീയ ചിന്തകരിൽ ഒരാളായ ജോൺ സ്റ്റുവർട്ട് മില്ലിൽ അവർക്കുണ്ടായിരുന്ന സ്വാധീനത്തിന്റെ പേരിലാണ് ഹാരിയറ്റ് ടെയ്ലർ മിൽ ഇന്ന് ഓർമിക്കപ്പെടുന്നത്.

## ആദ്യകാല ജീവിതവും ആദ്യ വിവാഹവും
ഹാരിയറ്റ് ടെയ്‌ലർ മിൽ 1807-ൽ തെക്കൻ ലണ്ടനിലെ വാൾവർത്തിൽ ഹാരിയറ്റിന്റെയും ശസ്ത്രക്രിയാ വിദഗ്ധനായ തോമസ് ഹാർഡിയുടെയും മകളായി ഹാരിയറ്റ് ഹാർഡി എന്ന പേരിൽ ജനിച്ചു. വീട്ടിൽ വെച്ചാണ് അവർ വിദ്യാഭ്യാസം നേടിയത്. കവിത എഴുതുന്നതിലും റാഡിക്കൽ, "സ്വതന്ത്ര ചിന്ത" ആശയങ്ങൾ എഴുതുന്നതിലും അവർ ആദ്യകാലത്ത് താൽപ്പര്യം പ്രകടിപ്പിച്ചു. ഇത് യൂണിറ്റേറിയൻ "സ്വതന്ത്ര ചിന്തകൻ" റവ. വില്യം ഫോക്‌സിന്റെ സഭയുമായുള്ള ബന്ധത്തിലേക്ക് നയിച്ചു.

## അവലംബം

വർഗ്ഗം:തത്ത്വചിന്തകർ
വർഗ്ഗം:1807-ൽ ജനിച്ചവർ
വർഗ്ഗം:1858-ൽ മരിച്ചവർ
വർഗ്ഗം:ലണ്ടനിൽ നിന്നുള്ളവർ
വർഗ്ഗം:ഇംഗ്ലീഷ് തത്ത്വചിന്തകർ
ക്രിസ്റ്റീൻ ഡി പിസ്സാൻ

മധ്യകാലത്തെ ‌(1364–1430 ഒരു ഇറ്റാലിയൻ-ഫ്രെഞ്ച് എഴുത്തുകാരിയായിരുന്നു **ക്രിസ്റ്റീൻ ഡി പിസ്സാൻ**. പല ഫ്രെഞ്ച് പ്രഭുക്കന്മാരുടേയും ഫ്രാൻസിലെ ചാൾസ് ആറാമൻ രാജാവിന്റേയും ആസ്ഥാന എഴുത്തുകാരിയായി അവർ ഏറെക്കാലം പ്രവർത്തിച്ചു. കവിതയും, ജീവചരിത്രങ്ങളും, സ്ത്രീകൾക്കുള്ള പ്രായോഗിക ഉപദേശങ്ങളും ഉൾപ്പെടെയുള്ള ഗദ്യകൃതികളും അവൾ എഴുതി. 1399 മുതൽ 1429 വരെയുള്ള നാല്പതുവർഷങ്ങൾക്കിടെ അവർ 41 കൃതികൾ എഴുതി.  1380-ൽ പതിനഞ്ചാമത്തെ വയസ്സിൽ വിവാഹിതയായ അവർ പത്തുവർഷം കഴിഞ്ഞു വിധവയായി. അമ്മയേയും കുടുംബാഗങ്ങളേയും പോറ്റാൻ വേണ്ട വരുമാനം സ്വയം കണ്ടെത്തേണ്ടിവന്നതായിരുന്നു എഴുത്തിനുള്ള അവരുടെ പ്രചോദനങ്ങളിൽ പ്രധാനം. ജീവിതത്തിൽ അധികം ഭാഗം അവർ പാരീസിലാണു ചെലവഴിച്ചത്. പോയിസിയിലെ സാന്യാസാശ്രമത്തിലായിരുന്നു അവസാനകാലജീവിതം. മിഡിൽ ഫ്രെഞ്ച് ആയിരുന്നു എഴുത്തുഭാഷ.
## അവലംബം
കോഴിക്കോട് നാരായണൻ നായർ

നാരായണൻ നായർ അഥവാ **കോഴിക്കോട് നാരായണൻ നായർ** മലയാളസിനിമയിൽ  കാരണവർ വേഷങ്ങളിൽ പ്രശസ്തനാണ്. മൂന്നൂറിലധികം സിനിമകളീൽ അഭിനയിച്ചിട്ടുള്ള അദ്ദേഹം വില്ലൻ കഥാപാത്രമായാണ് സിനിമയിൽ കടന്നു വന്നത്. പിന്നീട് സഹ നടനായും പ്രധാന കഥാപാത്രമായും മാറുകയായിരുന്നു. കോഴിക്കോട് ജില്ലയിൽ പന്തീരാങ്കാവിനടുത്തുള്ള കൊടൽ നടക്കാവ് എന്ന ഗ്രാമത്തിൽ 1940 ൽ ജനിച്ചു.നാടക വേദിയിലൂടെ ആണ് അദ്ദേഹം അഭിനയജീവിതം ആരംഭിക്കുന്നത്.1970ൽ ആഭിജാത്യം എന്ന സിനിമയിലൂടെ ചലച്ചിത്രരംഗത്തെത്തി. വാത്സല്യം, ഹിറ്റ്ലർ, എഴുപുന്ന തരകൻ‌ തുടങ്ങിയ ചിത്രങ്ങളിലെ വേഷങ്ങളിലൂടെ ശ്രദ്ധേയനായി.

## ജീവിതരേഖ
കോഴിക്കോട് ജില്ലയിലെ ആഴ്ചവട്ടത്താണ്താമസം. 1940 ആണ് ജന്മവർഷം. വല്യമ്മാവനായും അച്ഛനായും മൂത്ത സഹോദരനായും മലയാള സിനിമയിൽ നിറസാന്നിധ്യം ആയ കോഴിക്കോട് നാരായണൻ നായർ. സ്കൂളിൽ പഠിക്കുമ്പോഴേ കലാജീവിതം തുടങ്ങിയിരുന്നു. സ്കൂൾ പഠനകാലത്ത് നാടകത്തിലും അഭിനയിച്ചു തുടങ്ങി. അന്ന് കോഴിക്കോട് നാടകങ്ങളുടെ സുവർണ കാലം ആയിരുന്നു. ചാലപ്പുറം കലാസമിതിയുടെ നാടകങ്ങളിൽ അഭിനയിച്ചു അമെച്ച് വർ നാടക രംഗത്തേക്ക് വന്നു. കുതിരവട്ടം ദേശപോഷിണി വായനാശാല കേന്ദ്രീകരിച്ചായിരുന്നു പ്രവർത്തനങ്ങൾ ഏറെയും. 
പിന്നീട് പ്രൊഫഷണൽ നാടക ട്രൂപ്പിൽ അംഗമായി. നാടകത്തിനൊപ്പം ഉദ്യോഗത്തിലും ഒരുപോലെ ശ്രദ്ധിച്ചു. സിലോൺ പ്രിൻ്റേഴ്സിൽ ജീവനക്കാരനായിരുന്നു പിന്നീട് മരിക്കാർ എഞ്ചിനീയറിങ്ങിൽ മാനേജരായി. പതിനഞ്ച് വർഷം അവിടെ മാനേജരായി ജോലി തുടർന്നു. പിന്നീട് ഹിന്ദുസ്ഥാൻ  എഞ്ചിനിയറിംഗ് കമ്പനിയിൽ ചേർന്നു.

## സിനിമാ ജീവിതം
50 വർഷമായി തുടരുന്ന തുടരുന്ന അഭിനയ ജീവിതത്തിൽ ഇതുവരെ 300 സിനിമകൾ പൂർത്തിയാക്കി.
നാടകത്തിൽ അഭിനയിക്കുമ്പോഴും സിനിമ മോഹം മനസിൽ കൊണ്ട് നടന്ന നാരായണൻ നായർ ആദ്യമായി അഭിനയിക്കുന്നത് 1970 ൽ ആർ എസ് പ്രഭു സംവിധാനം ചെയ്ത ആഭിജാത്യം എന്ന സിനിമയിലാണ്. ആ സിനിമയിൽ മധുവും ശാരദയുമായിരുന്നു പ്രധാന താരങ്ങൾ. പിന്നീട് ഉത്തരായനം, നിർമ്മാല്യം, കൊച്ചു തെമ്മാടി, ഒളിയമ്പുകൾ, ഭരതം, ആവനാഴി, സദയം, എൻ്റെ ശ്രീക്കുട്ടിയ്ക്ക്, പെരുന്തച്ചൻ, മിഥുനം തുടങ്ങി നിരവധി സിനിമകൾ. എന്നാൽ ശ്രദ്ധേയമായത് വാത്സല്യം ത്തിലെ വല്യമാമയുടെ വേഷമായിരുന്നു. അപ്പോഴാണ് കോഴിക്കോട്  നാരായണൻ നായർ എന്നൊരു നടൻ സിനിമയിൽ ഉണ്ടെന്ന് പ്രേക്ഷകർ തിരിച്ചറിയുന്നത്. 1993 ൽ പുറത്തിറങ്ങിയ വാത്സല്യം എന്ന സിനിമയ്ക്ക് ശേഷം മലയാള സിനിമയിൽ സജീവമായ അഭിനേതാവായി നാരായണൻ നായർ മാറി.

## അഭിനയിച്ച സിനിമകൾ
(Partial filmography)

*

## ടെലിവിഷൻ
50 വർഷമായി തുടരുന്ന അഭിനയ ജീവിതത്തിൽ ഇതുവരെ മിനി സ്ക്രീനിൽ 125 സീരിയലുകളിലും 30 മെഗാസീരിയലിലും വേഷമിട്ടു.

മികച്ച സീരിയൽ :
*മിന്നുകെട്ട് (സൂര്യടിവി)

## സ്വകാര്യ ജീവിതം
കോഴിക്കോട് ജില്ലയിലെ ആഴ്ചവട്ടമാണ് സ്വദേശം. തികഞ്ഞ സായിഭക്തനായ നാരായണൻ നായരുടെ ജീവിതത്തിലെ പല പ്രതിസന്ധിയിലും സത്യ സായി ബാബ മാർഗദർശിയായി. പുട്ടപർത്തിയിൽ പോയി പല പ്രാവശ്യം അദ്ദേഹം ബാബയുടെ ദർശനം നേടി. സായിഹരിതം എന്നാണ് വീടിൻ്റെ പേര്. ഭാര്യ : ശാരദ. മക്കൾ രണ്ട് പേർ : സുഹാസ്, സുചിത്ര

## അവലംബം
*
http://www.flashmovies.in 
May 2019 issue
Star Talk
ശുണ്ഠിക്കാരനല്ല വല്യ മാമ https://reader.magzter.com/preview/p83frh3v75alp4oyhofo3456130/345613#page/1
*
http://ibnlive.in.com/news/kanaa-paadam-is-set-to-hit-the-mollywood-box-office-soon/379254-71-210.html 
* http://www.malayalamcinema.com/star-details.php?member_id=155 
* http://entertainment.oneindia.in/celebs/narayanan-nair/filmography.html

## പുറം കണ്ണികൾ
*
* Kozhikode Narayanan Nair at MSI 

വർഗ്ഗം:മലയാളചലച്ചിത്രനടന്മാർ
റോബൻ ദ്വീപ്

ദക്ഷിണാഫ്രിക്കയിലെ കേപ് ടൗണിൽ നിന്നും പതിനൊന്ന് കിലോമീറ്റർ അകലെ ടേബിൾ ഉൾക്കടലിൽ സ്ഥിതി ചെയ്യുന്ന ഒരു ദ്വീപാണ് **റോബൻ ദ്വീപ്** (). നോബെൽ സമ്മാന ജേതാവും ദക്ഷിണാഫ്രിക്കയുടെ മുൻപ്രസിഡന്റുമായ നെൽസൺ മണ്ടേലയെ വർണ്ണവിവേചനം അവസാനിക്കുന്നതിനു മുമ്പ് 27 വർഷം തടവിലിട്ടതിൽ 18 വർഷക്കാലം പാർപ്പിച്ച സ്ഥലം എന്ന പേരിൽ ശ്രദ്ധേയമാണ് റോബൻ ദ്വീപ്. നെൽസൺ മണ്ടേല, കെഗൽമ മോട്ട്ലാന്തേ, ജേക്കബ് സുമ എന്നിവർ  റോബൻ ഐലൻഡിലെ മുൻ തടവുകാർ ആയിരുന്ന ദക്ഷിണാഫ്രിക്കൻ രാഷ്ട്രപതിമാരായിരുന്നു.

## ചരിത്രം
കേപ് ടൗണിൽ നിന്ന് 11 കിലോമീറ്റർ അകലെ ടേബിൾ ബേയിലേക്കുള്ള പ്രവേശന കവാടത്തിൽ സ്ഥിതി ചെയ്യുന്ന ഈ ദ്വീപ് 1488-ൽ ബാർട്ടലോമിയു ഡയസ് എന്ന നാവികനാണ് കണ്ടെത്തിയത്. വർഷങ്ങളോളം പോർച്ചുഗീസ് നാവികരും പിന്നീട് ഇംഗ്ലീഷ്, ഡച്ച് നാവികരും ഇന്ധനം നിറയ്ക്കുന്ന ഒരു കേന്ദ്രമായി ഇത് ഉപയോഗിച്ചു.

1654-ൽ, ഡച്ച് കേപ് കോളനിയിലെ താമസക്കാർ അവരുടെ  ആടുകളെ റോബൻ ദ്വീപിൽ പാർപ്പിച്ചു. അവർ ഒരു വലിയ താമസ സ്ഥലവും ആടുകൾക്കുള്ള കൂടും നിർമ്മിച്ചു. വൻകരയെ അപേക്ഷിച്ച്, വന്യമൃഗങ്ങളിൽ നിന്ന് കന്നുകാലികൾക്ക് മികച്ച സംരക്ഷണമാണ് ഈ ഒറ്റപ്പെട്ട സ്ഥലം നൽകിയത്. ദ്വീപിലെ കുടിയേറ്റക്കാർ അവരുടെ ആവശ്യങ്ങൾ നിറവേറ്റുന്നതിനായി സീലുകളുടെ തോലുകളും കൊഴുപ്പിൽനിന്നുള്ള എണ്ണയും ശേഖരിച്ചു.

പതിനേഴാം നൂറ്റാണ്ടിന്റെ അവസാനം മുതൽ, പ്രധാനമായും രാഷ്ട്രീയ തടവുകാരെ തടവിലാക്കാനാണ് റോബൻ ദ്വീപ് ഉപയോഗിച്ചുവന്നിരുന്നത്. ഡച്ച് കുടിയേറ്റക്കാരാണ് റോബൻ ദ്വീപ് ആദ്യമായി ഒരു ജയിലായി ഉപയോഗിച്ചത്. പതിനേഴാം നൂറ്റാണ്ടിന്റെ മധ്യത്തിൽ ദ്വീപിലെ ആദ്യത്തെ തടവുകാരൻ ഓട്ട്ഷുമറ്റോ എന്നയാൾ ആയിരിക്കാം. ഡച്ച് ഈസ്റ്റ് ഇൻഡീസ് ഉൾപ്പെടെയുള്ള മറ്റ് ഡച്ച് കോളനികളിൽ നിന്ന് തടവിലാക്കപ്പെട്ടിരുന്ന രാഷ്ട്രീയ നേതാക്കളും  ഇവിടുത്തെ ആദ്യകാല സ്ഥിര താമസക്കാരിൽ ഉൾപ്പെടുന്നു.

## അവലംബം

 

വർഗ്ഗം:റോബൻ ദ്വീപ്
വർഗ്ഗം:ദക്ഷിണാഫ്രിക്കയിലെ ലോകപൈതൃകകേന്ദ്രങ്ങൾ
അന്തിത്തിരി

പൊൻകുന്നം വർക്കി രചിച്ച ഗ്രന്ഥമാണ് **അന്തിത്തിരി**. 1946ലാണ് ഇത് രചിച്ചത്. 1000 കോപ്പികളുമായാണ് പുസ്തകം പുറത്തിറക്കിയത്. ആലപ്പുഴ കോസ്റ്റൽ പ്രസ്സാണ് പുസ്തകം പ്രിന്റ് ചെയ്തത്.

*സന്ധ്യയുടെ പുറകിൽ പ്രഭാതം മറഞ്ഞുനിൽക്കുന്നുണ്ട്. പക്ഷെ ഇരുട്ടുകൊണ്ട് കണ്ണുകണ്ടുകൂടാതാകുന്നു. എന്റെ ഈ അന്തിത്തിരി വെളിച്ചത്തിനു വല്ലവർക്കും ഉപകരിക്കുമെങ്കിൽ.* എന്ന പ്രസ്താവനയോടെയാണ് ഗ്രന്ഥം ആരംഭിക്കുന്നത്. 

റേഷൻ, റ്റ്യൂഷൻ, തൊഴിലാളി, നേതാജി, ആ കത്ത്, ക്വിറ്റിൻഡ്യ എന്നിങ്ങനെ 6 കഥകൾ ഇതിലുണ്ട്.

## അവലംബം


## പുറത്തേക്കുള്ള കണ്ണികൾ
*പുസ്തകം ഓൺലൈനിൽ വായിക്കാൻ
ബി. മുരളി

മലയാള ചെറുകഥാകൃത്തും പത്രപ്രവർത്തകനുമാണ് **ബി. മുരളി**  (3 ഏപ്രിൽ 1971).

## ജീവിതരേഖ
കൊല്ലം ജില്ലയിൽ  ബാലകൃഷ്ണന്റയും രമണിയുടെയും മകനാണ്. ഫാത്തിമാ മാതാ നാഷണൽ കോളേജിൽ നിന്നു ബിരുദം നേടി. മലയാള മനോരമയിൽ പത്ര പ്രവർത്തകനാണ്.

## കൃതികൾ
### കഥാ സമാഹാരങ്ങൾ
*ഉമ്പർട്ടോ എക്കോ 
*പൂമുടിക്കെട്ടഴിഞ്ഞതും പുഷ്‌പജാലം കൊഴിഞ്ഞതും 
*100 കഥകൾ 
*കോടതി വരാന്തയിലെ കാഫ്ക
*ചെന്തീ പോലൊരു മാലാഖ
*കാമുകി 
*ഹരിതവൈശികം 
*പ്രോട്ടോസോവ 
*നോവൽ സാഹിത്യപർവം 
*പരദേശിമോക്ഷയാത്ര
*പഞ്ചമി ബാർ

### നോവലുകൾ
*ആളകമ്പടി
*നിന്റെ ചോരയിലെ വീഞ്ഞ്

### ബാല സാഹിത്യം
*ജാക്ക് & ജിൽ
### ഉപന്യാസ സമാഹാരം
*റൈറ്റേഴ്സ് ബ്ലോക്ക്

## പുരസ്കാരങ്ങൾ
*കേരള ഭാഷാ ഇൻസ്റ്റിറ്റ്യൂട്ടിന്റെ 2013ലെ ചെറുകഥയ്ക്കുള്ള പുരസ്‌കാരം  
*എസ്.ബി.ടി സാഹിത്യ പുരസ്‌കാരം (കഥയ്ക്കും ബാലസാഹിത്യത്തിനും ) 
* സംസ്‌കൃതി പുരസ്‌കാരം
*അബുദാബി ശക്തി അവാർഡ്
*അങ്കണം അവാർഡ്
*സിദ്ധാർഥ ഫൗണ്ടേഷൻ പുരസ്‌കാരം (മികച്ച ചെറുകഥാ സമാഹാരത്തിനുള്ള )

## അവലംബം


വർഗ്ഗം:മലയാള കഥാകൃത്തുക്കൾ
വർഗ്ഗം:മലയാളം നോവലെഴുത്തുകാർ
വർഗ്ഗം:1971-ൽ ജനിച്ചവർ
വർഗ്ഗം:ഏപ്രിൽ 3-ന് ജനിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
അബിഗേയ്‌ൽ ആഡംസ്

അമേരിക്കയുടെ രണ്ടാമത്തെ പ്രസിഡന്റ് ജോൺ ആഡംസിന്റെ പത്നിയും ആറാമത്തെ പ്രസിഡണ്ട് ജോൺ ക്വിൻസി ആഡംസിന്റെ അമ്മയുമായിരുന്നു **അബിഗേയ്‌ൽ ആഡംസ്**.

## അവലംബം

വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ
വർഗ്ഗം:1744-ൽ ജനിച്ചവർ

|-